Türkoloji düşüncənin tarixindən: qırğız türkoloqu Qasım Tınıstanov - Modern.Az Azərbaycan və dünya xəbərləri\nYAZILAR Türkoloji düşüncənin tarixindən: qırğız türkoloqu Qasım Tınıstanov\n6 İyun 2016, 13:59 | Ana Səhifə - Yazılar - Türkoloji düşüncənin tarixindən: qırğız türkoloqu Qasım Tınıstanov\nTürkoloji düşüncənin tarixindən: qırğız türkoloqu Qasım Tınıstanov\nQasım Tınıstanov – mədəniyyət xadimi, xalq maarifçisi, məşhur dramaturq, şair, tərcüməçi və görkəmli türkoloq, qırğız peşəkar ədəbiyyatının əsasını təşkil edənlərdən biri, linqvist, ilk qırğız professoru. 10 sentyabr 1901-ci ildə Çoktal nahiyəsinin Çırpıktı kəndində (indiki İssık-Kul vilayəti) kasıb kəndli ailəsində anadan olmuşdur. Bəzən onun ictimai mənşəyi təhrif də olunmuşdur. Belə ki, o, 1937-ci ildə həbs olunarkən onun şəxsi işində ictimai mənşəyi belə qeyd olunmuşdur: “bəy oğlu” və ya bəy-manap oğlu”. (bax: Ф.Д.Ашнин, В.М.Алпатов, Д.М.Насилов. Репрессированная тюркология. Москва, Издателъская фирма «Восточная Литература» РАН, 2002, с.263) Görünür ki, belə məqamlarda onun ictimai mənşəyi bəzi sənədlərdə məqsədli şəkildə dəyişdirilmişdir. Qasım Tınıstanov 1911-ci ilə qədər atasının tərbiyəsini almış, onun sadə savadını öyrənmişdir. Səkkiz yaşından başlayaraq kənd məktəbində ərəb dilində yazmaq və oxumağa başlamışdır. 1912-ci ildə atası onu rus internatına vermək məqsədi ilə Karakol şəhərinə gətirmişdir. Lakin bu təşəbbüs həyata keçməmiş, Qasım 3-4 sinifli müsəlman məktəbinə daxil olmuşdur. O, boş vaxtlarında pul qazanmaq üçün məktəb müdirinin ev işçisi olmuşdur. Çox böyük zəhmətdən və çətinlikdən sonra 1913-cü ildən 1914-cü ilə qədər Qasım Tınıstanov Sazanovka kəndində (indiki Ananevo kəndi) missioner (Missioner məktəbində xristianlığı yaymaq üçün xristian olmayan xalqlar arasına göndərilən təbliğatçılar oxumuşdur) məktəbində oxumuş, eyni zamanda çar çinovnikinin təsərrüfatında qazanc əldə etmək üçün işləmişdir. 1915-ci ildə Qasım Tınıstanov rus pansionatına qəbul olmuş, 1916-cı ildə məşhur siyasi hadisə – qırğızların Çinə qaçması ilə bağlı təhsilini dayandırmışdır. 1917-ci ilə qədər Qasım Tınıstanov Kulja şəhərində (Çində) muzdur kimi işləmişdir.\nQasım Tınıstanov Karakol şəhərinə qayıdana qədər hədsiz dərəcədə əzab və əziyyətlər çəkmişdir. Bütün bu çətinliklərə baxmayaraq, iki ay özbək məktəbində oxumuşdur. O, 1919-cu ilin oktyabrında Daşkənddə Qazax-Qırğız Pedaqoji İnstitutunun hazırlıq şöbəsinə qəbul olmuş, 1924-cü ildə oranı bitirmişdir. 1919-cu ilin axırlarında Türküstan komsomolunun sıralarına daxil olmuş, bu ittifaqın işində fəal iştirak etmişdir. 1920-ci ildən başlayaraq qazax dilində çıxan “Janı Öris” qəzetində şöbə müdiri işləmiş, sonralar “Sana”, “Jas kayrat”, “Ak jol” qəzet və jurnallarının redaksiyaları ilə əməkdaşlıq etmişdir. Bu qəzet və jurnalların səhifələrində Qasım Tınıstanov öz yaradıcılığını, oçerklərini, məqalələrini və çoxsaylı müxtəlif yazılarını çap etdirmişdir. O, 1921-ci ilin may ayında sağlamlığının pisləşməsi ilə bağlı olaraq Karakol şəhərinə gəlmiş, fəal həyatını burada davam etdirmişdir. Karakol şəhərində qırğız teatr qrupunu yaratmış, əhali arasında təbliğat işi aparmış, boş vaxtlarını qırğız dilinin dərindən öyrənilməsinə həsr etmişdir.\nQasım Tınıstanovun qırğız dilinə aid elmi fəaliyyəti 1924-cü ildə başlamışdır. O, 1924-cü ildə Qara-Qırğız Elmi Komissiyasının elmi əməkdaşı olmuşdur. Həmin ildə Qasım Tınıstanov partiya sıralarına keçmişdir. 1924-cü ilin axırlarında o, Daşkəndə Qara-Qırğız Elmi Komissiyasının Akademik Mərkəzinə katib kimi çağırılmışdır. 1925-ci ilin avqustundan bu mərkəzin sədri seçilmişdir. 1925-ci ilin avqust-oktyabr aylarında o, “Erkin Too” qəzetinə redaktorluq etmiş, fəal şəkildə partiya və həmkarlar təşkilatlarına köməklik göstərmiş, açıq şəkildə mühazirə və məruzələrlə çıxış etmişdir. 1927-ci ilin fevral ayına qədər Qara-Qırğız Elmi Komissiyanın sədri işləmiş, partiyanın təbliğat işinin təşkilini həyata keçirmişdir.\nQasim Tınıstanov 1925-1927-ci illərdə “Yeni Əlifba Cəmiyyəti”nə başçılıq etmiş, sonra isə onun mərkəzi komitəsinin rəhbəri olmuşdur. Bu müddətdə Qasım Tınıstanov Daşkənddə müəllim kurslarında mühazirələr oxumuşdur. 1927-ci ildən 1930-cu ilə qədər Qırğızıstan Sovet Sosialist Respublikasının Komissarı vəzifəsini yerinə yetirmişdir. 1930-cu ilin sentyabrında öz vəzifəsini məcburən tərk etmiş və bir ilə yaxın səhhəti ilə bağlı olaraq işləməmişdir.\nQasım Tınıstanov 1931-ci ildən sonra Elmi Araşdırmalar İnstitutunda elmi əməkdaş kimi fəaliyyətə başlamış və mədəni quruculuq işlərinə yaxından kömək etmişdir. 1928-ci ildən başlayaraq 1931-ci ilə qədər “Yeni mədəniyyət yolunda” jurnalına redaktorluq etmiş, burada özünün elmi və bədii yaradıcılığını çap etdirmişdir. 1933-cü ildən ömrünün sonuna qədər Qırğızıstan Pedaqoji İnstitutunda dosent, sonra professor kimi fəaliyyət göstərmiş, eyni zamanda Elmi Araşdırmalar İnstitutunda mədəni quruculuq işləri ilə məşğul olmuşdur.\n27 fevral 1935-ci ildə partiya yığıncağı əsassız olaraq “burjua-millətçi ideologiyasının yayılması üstündə” Qasım Tınıstanovu partiya sıralarından uzaqlaşdırmışdır. 7 may 1935-ci ildə partiya komitəsinin yanında fəaliyyət göstərən nəzarət komitəsinin qərarı ilə onun müqəssir olmadığı aydınlaşmış və Qasım Tınıstanov yenidən partiya üzvlüyünə bərpa olunmuşdur. 1 avqust 1937-ci ildə Qasım Tınıstanov həbs olunmuş və Frunze (indiki Bişkek) partiya komitəsinin qərarı ilə həmin ilin 4 avqustunda partiya sıralarından azad edilmişdir. 1938-ci il noyabrın 5-də SSRİ Ali Məhkəməsinin Hərbi Kollegiyası Qasım Tınıstanovun güllələnməsinə hökm vermişdir. Bu hökm elə həmin gün həyata keçirilmişdir.\n20-30-cu illərdə Qırğızıstanda hakimiyyət uğrunda ciddi mübarizə getmişdir. Bu mübarizənin acı nəticələri, o cümlədən Qasım Tınıstanovun həyatına gətirdiyi çətinliklər az olmamışdır. Bu barədə oxuyuruq: “20-30-cu illərdə Qırğızıstanın (Azərbaycan, Qazaxıstan və s.) partiya-sovet rəhbərliyində hakimiyyət uğrunda mütəmadi olaraq mübarizə gedirdi, Tınıstanov da bu mübarizəyə cəlb olunmuşdur. O, Yusub Əbdürəhmanovla 30-cu illərin əvvəllərində Qırğızıstan SSR-in Xalq Komissarları Sovetinin keçmiş sədri ilə sıx bağlı idi. 26.08.1937-ci ildə həbs olunmuş Coldoşevin ifadəsindən: “Tınıstanov bir yerdə durmur. O, daim inkişaf edir. O, pantürkizmdən dar milliyyətçilik mövqeyinə keçir. Bu dövrdə Tınıstanov “Canıl Mırza” poemasını yazır, bu poema başdan-ayağa keçmiş feodal Qırğızıstanın ideallaşdırılması və tərifinə, feodal Qırğızıstanın müasir Sovet Qırğızıstanı ilə müqayisəsinə həsr edilmişdir... Bu poemada Tınıstanov feodal məişətinin nəsil quruluşunun ideallaşdırılması məsələlərində Əbdürəhmanovla çox yaxınlaşmışdır. Burada manap və bəylərin yırtıcı istismarına bəraət qazandırır və onları inkar edirdi. Bu iftirada kimin kimə üstün gələcəyini müəyyən etmək çətindir. Buna görə də təsadüfi deyil ki, Y.Əbdürəhmanov Qırğızıstanda yalnız bir şairi – Tınıstanovu qəbul edir və əksinə, Tınıstanov da onu “Yeganə dövlət xadimi” kimi qəbul edirdi.\n1933-сü ildə Yusub Əbdürəhmanov Qırğızıstan Xalq Komissarları Sovetinin sədri vəzifəsindən azad edilmiş, partiyadan çıxarılmış və əvvəlcə Samaraya, sonra isə Orenburqa aşağısəviyyəli işə göndərilmişdir (1937-ci ilin aprelin 4-də o, Orenburqda həbs olunmuş, sonra isə Tınıstanovla eyni gündə güllələnmişdir). Onun ardınca bütün tanışları da zərər çəkmişdir. 1935-ci ildə Tınıstanov “burjua milliyətçisi” kimi partiya sıralarından kənarlaşdırılmışdı. Ancaq onu işdən azad etməmişlər: O, Qırğızıstan Dil və Yazı Elmi-Tədqiqat İnstitutunun əməkdaşı olaraq fəaliyyət göstərmiş, 1936-cı ildə isə professor adını almışdır. Bu institutda da 1934-cü ildən Y.D.Polivanov işləmiş, Tınıstanov onu Frunzeyə (indiki Bişkekə – B.X.) dəvət etmiş və onunla sıx elmi təmasda olmuşdur”. (bax: Ф.Д.Ашнин, В.М.Алпатов, Д.М.Насилов. Adı göstərilən əsər. s.263-264)\nOna olan ittiham 1-ci dərəcəli prokuror Şults-Ann tərəfindən təsdiq edilmişdir:\n1. Müttəhim Tınıstanov 1921-ci ildə antisovet bay-manap mənşəli, “Alaş-Orda“ əksinqilabi milliyyətçi təşkilatına daxil olmuş, sonralar ”Sosial-Turan Partiyası” ilə birləşmiş və həbs gününədək onun fəal üzvünə çevrilmişdir. Əksinqilabi ”Alaş-Orda” təşkilatında və “Sosial-Turan Partiyası”nda bu təşkilatların rəhbər mərkəzinin tərkibinə daxil olaraq, öz əksinqilabi fəaliyyətini əsasən ədəbiyyat sahəsində aparmışdır...\n2. 1921-ci ildən 1925-ci ilədək “Alaş-Orda” təşkilatının əksinqilabi mərkəzinin üzvü kimi Şimali Qırğızıstanda təşkilatın digər üzvləri ilə birlikdə böyük cəlbetmə işini aparmış, “Alaş-Orda”nın filiallarını təşkil etmiş və basmaçıların hazırlılığı və təşkili üzrə fəaliyyətini gücləndirmişdir.\n3. Ali təhsilli olaraq, dilçilik və yazı üzrə mütəxəssis kimi elmi fəaliyyətinin bütün yollarında xalq təhsili, dil quruculuğu işində böyük ziyankarlıq işləri görmüş, öz elmi əsərlərilə əksinqilabi milliyətçi ideyalar təbliğ etmişdir.\n4. Alaş-Orda əksinqilabi təşkilatının, Sosial-Turan Partiyasının rəhbərləri ilə – keçmiş XKS-nin sədri Əbdürəhmanov və İsakeyevlə, kapitalist dövlətlərinin kəşfiyyat orqanları ilə münasibət quraraq, onlarla birlikdə “STP” (Sosial Turan Partiyası) əksinqilabi təşkilatının işini əlaqələndirir və Qırğızıstanın təsərrüfat və siyasi vəziyyəti haqqında məlumatları onlara ötürürdü.\nMüttəhim Tınıstanov büsbütün öz günahını boynuna aldı.\nBu işə SSRİ Ali Məhkəməsinin Hərbi Kollegiyası tərəfindən 1 dekabr 1934-cü il qanununun tətbiqi ilə baxılması nəzərdə tutulur (bax: Ф.Д.Ашнин, В.М.Алпатов, Д.М.Насилов. Репрессированная тюркология. Москва, Издателъская фирма «Восточная Литература» РАН, 2002, с.266)\nQasım Tınıstanova hökm oxunan iclasda səyyar sessiyanın üzvlərindən hərbi müstəntiq Alekseyev (sədr), hərbi müstəntiq Zaytsev və I dərəcəli hərbi müstəntiq Boldırev, katib – I dərəcəli hərbi müstəntiq Batner və prokuror Şults-Ann da iştirak etmişdir. Bu iclas 1938-ci ilin noyabr ayının 5-də 0.55-də başlamış və 01.25-də bitmişdir. Orada qeyd olunmuşdur ki: “Müttəhim özünü günahkar saymır və ilkin istintaqdakı ifadələrindən imtina edir. O, antisovet təşkilatının üzvü olmayıb. Antisovet “Alaş-Orda” dəstəsində iştirakını inkar etmir. 8 nəfərin ifadələrinin elan edilmiş çıxarışlarına cavab olaraq (ona görə də içlas cəmi 30 dəqiqə davam etmişdir) “müttəhim bildirir ki, onun antisovet “STP”-yə aidiyyatı ilə bağlı bütün ifadələr həqiqətə uyğun deyil... Son sözdə müttəhim ədalətli hökm çıxarılmasını xahiş edir”. (bax: Ф.Д.Ашнин, В.М.Алпатов, Д.М.Насилов. Репрессированная тюркология. Москва, Издателъская фирма «Восточная Литература» РАН, 2002, с.267)\nBütün bunlara baxmayaraq, müttəhimin ifadələri hesaba alınmamış, hökm əvvəlcədən hazırlanmışdır. Məhkəmə oyunu davam etdirilmiş və 58-4 bəndi çıxarılmış, ancaq qalan digər bəndlər ölüm hökmü üçün kifayət etdiyindən ölüm hökmü verilmişdir. (bax: Ф.Д.Ашнин, В.М.Алпатов, Д.М.Насилов. Репрессированная тюркология. Москва, Издателъская фирма «Восточная Литература» РАН, 2002, с.267)\n1 oktyabr 1957-ci ildə SSRİ Ali Məhkəməsinin Hərbi Kollegiyası Qasım Tınıstanovun güllələnməsini əsaslanmamış günah kimi qiymətləndirmiş və ona bəraət qazandırmışdır. 1958-ci ilin yanvar ayında Qırğızıstan Kommunist Partiyasının Mərkəzi Komitəsinin Bürosu Qasım Tınıstanovu yenidən partiyaya qəbul etmiş və onu təmizə çıxartmışdır. Buna baxmayaraq, 1959-cu ilin dekabr ayında Qasım Tınıstanov növbəti dəfə (üçüncü dəfə) Qırğızıstan Kommunist Partiyasının Mərkəzi Komitəsinin qərarı ilə partiyadan çıxarılmışdır. Lakin 16 may 1964-cü ildə qəti surətdə Kommunist Partiyasının Mərkəzi Komitəsində partiya komissiyası haqlı olaraq Qasım Tınıstanovu partiya üzvlüyünə qaytarmışdır.\nQasım Tınıstanov istedadlı və müxtəlif sahələri bilən və həmin sahələrə nüfuz etməyi bacaran sima olmuşdur. Düşüncə dərinliyi, geniş erudisiyası, müxtəlif sahələrə marağı onu başqalarından fərqləndirmişdir. O, rus, qazax, özbək, tatar dillərini yaxşı bilmiş, dunqan, uyğur dillərində tədqiqat işləri aparmışdır. Qasım Tınıstanovun qırğız milli elminin, xalq təhsilinin, mədəniyyətinin inkişafında gördüyü işlər əvəzsizdir. Onun şəxsən iştirakı ilə qəbul edilmiş yeni əlifba qırğız dilində qəzet, jurnal, dərslik, elmi və bədii ədəbiyyat materiallarının çapına imkan yaratmışdır. Bununla da o, qırğız ədəbi dilinin inkişafında xüsusi xidmət göstərmişdir.\n23 may 1925-ci ildə Bişkek şəhərində keçirilmiş Birinci Elmi-Pedaqoji Qurultayda Qasım Tınıstanov çıxış etmiş, yeni qırğız əlifbasının, elmi terminologiya aparatının və şifahi xalq ədəbiyyatı materiallarının toplanmasının vacib olduğunu əsaslandırmışdır. Qasım Tınıstanov 1926-cı ildə Bakı şəhərində keçirilmiş Birinci Beynəlxalq Türkoloji Qurultayın da iştirakçısı olmuşdur. “Yeni əlifbaya keçid haqqında” məruzəsi ilə çıxış etmişdir. Onun buradakı çıxışı və elmi məlumatı məşhur türkoloqlar, linqvistlər – V.Bartold, S.Oldenburq, B.Çobanzadə, K.Yudaxin, A.Samoyloviç, S.Malov tərəfindən yüksək qiymətləndirilmişdir. 28 may 1927-ci ildə Qasım Tınıstanov Səmərqənd şəhərində Orta Asiya Respublikalarının yeni əlifbaya keçməsi ilə bağlı çağırılmış elmi konfransın iştirakçısı olmuşdur.\nQasım Tınıstanov peşəkar qırğız poeziyasında da mühüm yer tutmuşdur. Onun “Canıl Mırza” poeması və şeirləri 1925-ci ildə “Qasım ırlar jıynaqı” toplusunda işıq üzü görmüşdür. O, “Akademiya geceleri” (“Akademiya gecələri”) adlı pyesini 30-cu illərdə yazmışdır. Bu pyesi ilə Qasım Tınıstanov dramaturgiya sahəsindəki istedadını göstərmişdir. Məşhur “İnternasional” qırğız dilində Qasım Tınıstanovun sayəsində səslənmişdir.\nQasım Tınıstanov qırğız dilinin tədrisi, orfoqrafiyası, terminologiyası ilə bağlı xeyli nəzəri və praktik dəyəri olan işlər görmüşdür. Dərsliklərini, monoqrafiyalarını və elmi məqalələrini çap etdirmişdir: “Okuu kitebi” – 1924 (“Oxu kitabı”), “Çondor üçün alippe” – 1926 (“Böyüklər üçün əlifba”), “Bizdin til” – 1927 (“Bizim dil”), “Okuu, jazuu, bil” – 1927 (“Oxu, yaz, bil”), “Ene til, I bolük” – 1929 (“Ana dili, I hissə”), “Ene tilibiz, II bolük” – 1931 (“Ana dilimiz, II hissə”), “Janı ail” – 1929 (“Yeni aul”), “Til sabaqı” – 1932 (“Dil dərsi”), “Til ilimi boyunça terminoloqiyalık sozdük” – 1933 (“Dilçilik terminləri lüğəti”), “Kırqız ımlasının kuruluşundaqı neqizqi prinçipter” – 1934 (“Qırğız orfoqrafiyasının formalaşmasının əsas prinsipləri”), “Kırqız adabiy tilinin janı ımlasının dolboru” – 1934 (“Qırğız ədəbi dilinin yeni orfoqrafiya layihəsi”), “Kırqız ımlasının erejeleri” – 1936 (“Qırğız orfoqrafiyasının düzgünlüyü”), “Kırqız tilinin morfoloqiyası” – 1934 (“Qırğız dilinin morfologiyası”), “Kırqız tilinin sintaksisi” – 1936 (“Qırğız dilinin sintaksisi”), “Термины по зоологии” – 1935 (“Zoologiya üzrə terminlər”), “Разработка программы по кыргызскому языку: для I-IV курсов пединститутов” – 1935 (Qırğız dilinə aid işlənmiş proqram: pedaqoji institutun I-IV kursları üçün”), “Пунктуация кыргызского языка” –1935 (“Qırğız dilində punktuasiya” – Punktuasiya durğu işarələrini qoyulması üsulu deməkdir.), «Программа кыргызского языка: для V-X классов» – 1937 (“Qırğız dilinin proqramı: V-X siniflər üçün”), «Орфография кыргызсково языка» –1937 («Qırğız dilinin orfoqrafiyası”), «Подражателъные слова: научное описание» – 1935 (“Səstəqlidli sözlər: elmi təsvir etmə”). Bu kitab barəsində professor N.А.Baskakov demişdir: “Qasım Tınıstanov onun üzərində 1928-ci ildən işləməyə başlamış, minlərlə söz toplamışdır...”\nQasım Tınıstanovun çap edilməmiş elmi əsərləri də olmuşdur: “On il yeni əlifba uğrunda mübarizə”, “Xarici terminlərin qırğız dilinə təsiri”, “Qırğız orfoqrafiyasının layihəsində əsas çatışmazlıqlar”, “Qırğız orfoqrafiyasında fəaliyyət göstərən qaydaların düzəlişi”.\nQasım Tınıstanov elmdəki fəaliyyətinə görə 1935-ci ildə Orta Asiyanın nümayəndəsi kimi professor elmi vəzifəsinə layiq görülmüşdür. Onun elmi fəaliyyətini professor E.D.Polivanov yüksək səviyyədə qiymətləndirmişdir: “Yoldaş Tınıstanov qırğız dilinin tədrisi işində və Qırğızıstanda dil quruculuğu sahəsində mühüm rol oynamışdır”. Onun müasiri, dövlət xadimi Jusup Abduraxmanov da Qasım Tınıstanovun fəaliyyətini yüksək qiymət vermişdir. Onun fikrincə, Qasım Tınıstanov özünün faciəli, qısa, lakin qaynar həyatında qırğız xalqına elə xidmət etmişdir ki, M.Lomonosov elə o cür rus xalqına xidmət etmişdir.\nHaşiyə: 17-18 oktyabr 1991-ci ildə Qırğızıstanın Karakol şəhərində Qasım Tınıstanovun anadan olmasının 90 illiyinə həsr edilmiş elmi-nəzəri konfrans keçirildi. Bu konfransda Azərbaycandan dəvət olunmuş nümayəndə kimi iki nəfər iştirak edirdi. Həmin iki nümayəndədən biri də bu sətirlərin müəllifi idi. Onun “Azərbaycan dilində sözsonu t və l samitlərinin fonomorfoloji xarakteri” adlı məruzəsi konfransda maraqla dinlənildi.\nKonfransın proqramında Qasım Tınıstanovun anadan olduğu Çırpıktı kəndinə səfər nəzərdə tutulmuşdu. Bu kənd səfalı bir yerdə – İssık-Kul gölünün ətrafında yerləşir.\nKonfransdan sonra konfrans iştirakçıları Qasım Tınıstanovun anadan olduğu Çırpıktı kəndinə də səfər etdilər. Çırpıktı kəndində Qasım Tınıstanovun anadan olmasının 90 illiyi münasibətilə 90 yurta qurulmuşdu. Eyni zamanda burada qırğız xalqının adət-ənənələri ilə bağlı çox maraqlı tədbirlər hazırlanmışdı. Həmin tədbirlər sırasında yaddaqalanlardan biri atçapma yarışının keçirilməsi oldu. Atçapmada birinci yeri tutanlara mükafat verildi.\nÜmumiyyətlə, Qasım Tınıstanovun anadan olmasının 90 illiyinə həsr edilmiş konfrans yüksək səviyyədə keçdi və bu da o böyük insanın adına layiq oldu.\nÜzeyir Hacıbəyliyə layiq mənəvi borc... 2 Sentyabr 2016, 11:06 Qabilin ədəbi portreti... 12 Avqust 2016, 10:58 Yeni Əlifba Komitəsinin IV plenumundan bəzi məqamlar - II yazı... 13 İyun 2016, 15:59 Yeni Əlifba Komitəsinin IV plenumu: Xuluflu, Çobanzadə, Xabayev - I yazı... 10 İyun 2016, 15:59 1-ci Türkoloji Qurultaya qədər və ondan sonrakı dövr: Cəlil Məmmədquluzadə - IV yazı... 20 May 2016, 14:07 Adlar barədə... bu yazını mütləq OXUYUN... 21 Fevral 2016, 15:24


Yüklər: İş şəraiti də vacibdir - Faydalı məlumatlar - 2022\n"Körpənizin sağlam olduğu hər şey" əməliyyatı planlaşdırılan konsepsiyadan bir neçə ay əvvəl başlamalıdır. Fiziki əməyin və məşq zamanı tükənən fiziki fəaliyyətin məhsuldarlığa əlverişli olmadığı çoxdan mövcud bir təcrübədir.\nYüklər: İş şəraiti də vacibdir"İdarəetmə", aşırı həyat tərzi və onunla gedən fiziki və zehni tükənmə hamilə qalma şansını da azaldır. Yalnız iş miqdarı deyil, həm də şərtlər qiymətlilik baxımından vacibdir: əgər valideynlər sağlamlığa zərərli olan kimyəvi maddələr, üzvi həlledicilər, boyalar, radiatorlar ilə işləyirlərsə, onu tək buraxmaq daha yaxşıdır. Bilirik ki, daxili əmək bazarındakı vəziyyəti nəzərə alaraq bu şuranı qəbul etmək çətindir. Bir cılız və ya kimyəvi yoldan çıxmaq olmur: uşaqlar, mən üç aydan sonra hamilə qalmaq istəyirəm, uşağın yetkinləşməsindən sonra sizi yenidən görəcəyik! Ən çox edə biləcəyiniz iş təhlükəsizliyi standartlarına mümkün qədər yaxından riayət etməkdir.\nYalnız bir hamiləliyin ultrasəs ilə aşkar edildiyi zaman təhlükəli iş yerində işləyən bir qadının xəstəxanaya gedə biləcəyi.\nAncaq dölün qorunması yalnız ana üçün bir məsələ deyil. Əlbətdə ki, olacaq babalar: Cənablar da siqaret çəkməyi və tez-tez içməyi dayandırmalıdırlar! Yaxşı iş yalnız yaxşı materiallardan edilə bilər və geri ... doğru "vasitə" ilə.İş və hamiləliklə əlaqəli məqalələr:Hamilə olduğunuz halda bu sizin üçün xeyirlidir\nHamiləlik: İş yerinizi dəyişdirə bilərsiniz Hamiləlik: Xitam Müdafiəsi və İşəgötürmə Təcrübəsi\nCopyright 2022 \_ Yüklər: İş şəraiti də vacibdir...


"Simal bolgesinde qorxunc hadise" - Azadliq Xeber\n“Simal bolgesinde qorxunc hadise”\n"Şimal bölgəsində qorxunc hadisə"\n2018-02-26T14:57 xeber –\nBAKI, 26 fevral — Sputnik. Dünən gecə saatlarında Quba rayon İqrik kənd sakini, 73 yaşlı Sabir Manafovu qatar vurub. Sputnik Azərbaycan-ın bölgə müxbirinin verdiyi məlumata görə, hadisə Xaçmaz rayonunun Ağçay kəndi ərzisində baş verib.\nHadisənin intihar hadisəsi olduğu ehtimal olunur. Belə ki, əmisi oğlu Süleymn Manafovun evinə qonaq gələn S.Manafov avtomobilini qohumunun evinin qarşısında qoyaraq qatar yoluna çıxıb.\nSabir Manafovun prostat vəzinin kəskin ağrılarından əziyyət çəkdiyi deyilir. Bu səbəbdən yaşlı kişinin ağrılara dözməyərək özünü qatarın altına atdığı ehtimal edilir.\nXaçmaz Rayon Prokurorluğu ölüm faktına görə araşdırmalara başlayıb. Sabir Manafovun intihar edib-etmədiyi də araşdırmaların sonunda bəlli olacaq.


İran XİN nümayəndəsindən yəhudilərə təbrik mesajı » Memur.az\nİran XİN nümayəndəsindən yəhudilərə təbrik mesajı\nTarix : 29-09-2019, 23:38 | Bölmə: Sosial\nİran Xairici İşlər Nazirliyinin nümayəndəsi Abbas Musəvi yəhudiləri ivrit təqviminə əsasən qarşıdan gələn yeni il münasibəti ilə təbrik edib.\nŞəxsi “Twitter” səhifəsindən üç dildə (fars, ingilis və ivrit) təbrik yazan diplomat “Bütün yəhudi vətəndaşlarımızı və müqəddəs Musa peyğəmbərin bütün həqiqi davamçılarını təbrik edirəm”, - deyə bildirib.\nQeyd edək ki, İsraildə qarşıdakı iki gün ivrit təqvimində yeni 5780-ci ilin gəlişi ilə əlaqədar rəsmi bayram günü qeyd olunacaq. Bununla əlaqədar, həftənin çərşənbə gününə qədər bir çox dövlət idarələri, təhsil müəssisələri və ticarət mərkəzləri fəaliyyətini dayandıracaq.\nYəhudi yeni ili Roş-A-Şana hər il ivrit ayı Tişreyin ilk iki günü qeyd edilir. Qriqoryan təqvimi ilə bayram günəri bu il 29 sentyabr - 1 oktyabr tarixlərində olacaq.\n11:48 Azərbaycan jurnalistləri Prezident İlham Əliyevi ad günü münasibətilə təbri ...


) Respirator mikoplazmoz üçün nə səciyyəvi deyil?\n725) Respirator mikoplazmoz üçün nə səciyyəvi deyil?\nB) Uzun sürən bronxoobstruksiya\nC) Hipertermiya ilə müşahidə olunan ağır intoksikasiya\nD) Fiziki əlamətlərin zəif inkişafı ilə əlaqədar ciyərlərdə destruktiv dəyişkənliklər\nE) Arası kəsilməyən öskürək\nƏdəbiyyat: В.К.Таточенко. Практическая пульмонология детского возраста. «Солвей Фарма» Москва, 2001.\n726) Respirator mikoplazmozda nə effektiv deyil?\n727) Bir yaşından yuxarı olan uşaqlarda “ev” pnevmoniyasının törədici amili hansıdır?\nA) Qram-mənfi bakteriyalar\nD) Müxtəlif mikroblar assosasiyası\n728) Salmonellyozun qastrointestinal forması üçün hansılar səciyyəvi deyil?\nA) Öyümə, qusma\nB) Tənəffüz çatmamazlığı\nC) Üşütmə, hərarət\nE) Sulu diareya\nƏdəbiyyat: M.Q.Qurbanov. Uşaqlarda kəskin bağırsaq infeksiyaları. Bakı. 2005.\n729) Salmanellyozlu xəstələrdə törədicini harada aşkar etmək olar?\nC) Qusuntu kütləsində\nE) Göstərilən bütün biosubstratlarda\nƏdəbiyyat: M.Q.Qurbanov, N.M.Hüseynova. Uşaqlarda kəskin bağırsaq infeksiyaları. Bakı. 2005.\n730) Bağırsağın yoluxucu xəstəliklərini törədən şərti-patogen flora nümayəndəsinə aid olmayan hansıdır?\n731) Qarın yatalağı üçün xarakterik olmayan simptomlar hansılardır?\nB) Dilin qalınlaşması və ərp bağlaması, ciyərin və dalağın şişməsi\nC) Ağır intoksikasiya və uzunsürən yüksək hərarət\nD) Hipotoniya, bradikardiya\n732) Qarın yatalağında ən effektiv antibiotik hansıdır?\n733) Yersiniozun qastrointestinal formasında aşağıdakı simptomlardan hansı əmələ gəlmir?\nA) Qarında tutma şəkilli ağrılar\nB) Aşkar intoksikasiya\nC) Oynaqlar ətrafında əmələ gəlmiş səpkilər, “əlcək” və “corab” simptomları, artralgiyalar\nD) Sulu diareya, II-III dərəcəli eksikoz\nE) Qanlı, yaşıl və sulu nəcis\n734) Yersinioz və yalançı vərəm xəstəliklərində qarın ağrıları aşağıdakı xəstəliklərin hansı ilə ağırlaşmır?\n735) Yalançı vərəmə xarakter olmayan hansıdır?\nA) Bronxoobstruktiv sindrom\nB) Angina və peritonzillit\nD) Skarlatinaya bənzər səpki\nƏdəbiyyat: Əli İnsanov. Vərəm. Bakı,2004\n736) Gastroenteritin rotavirus üçün xarakterik olmayan simptomları hansılardır?\nA) I-II dərəcəli eksikoz\nB) Az fasiləli, selikli və qanlı nəcis\nC) Hərarət, əsasən subferil, kafi intoksikasiya\nD) Az fasiləli, kütləli, sulu nəcis\n737) Botulizmin kliniki mənzərəsində adətən nə müşahidə olunmur?\nA) Tənəffüs pozğunluğu\nB) Hepatolienal sindrom\nC) Görmə qabiliyyətinin pozğunluğu ( dumalılıq və ikiləşmə)\nD) Udma qabiliyyətinin pozulması\n738) Vəbanın müalicəsində əsas rehidratasion preparatlar hansılardır?\nA) Standart duzlu məhlullar\nB) Hipertonik duzlu məhlullar\nD) Kolloid məhlullar\n739) Enterovirus infeksiyası üçün xarakter olmayan hansıdır?\nA) Hemokolitin inkişafı\nB) Ağız-udlaqda katoral dəyişikliklər\nC) Erkən hepatosplenomeqaliya\nD) Yüngül hərarətin kifayət qədər diareya ilə uyğun gəlməməsi\nE) Ekzantemanın meydana çıxması\n740) A viruslu hepatit üçün xarakter olmayan hansıdır?\nA) Xəstəliyin kəskin başlanması\nB) Sarılıq meydana çıxdıqda vəziyyətin yaxşılaşması\nC) Sarılıqdan əvvəlki dövrdə hərarət\nD) Ağır respirator və oynaq sindromları\nE) Dövrü gedişatı\n741) B viruslu hepatit üçün xarakter olmayan hansıdır?\nA) Bütün yaş quruplarının zədələnməsi\nB) Davamlı imunitetin formalaşması\nC) Bir yaşa qədər uşaqlarda xəstəliyin ağır gedişi\nD) Ömürlük virus daşıyıcısının mümkünlüyü\nE) Xəstəliyin mövsümi tərəddüd etməsi\n742) Qeyd edilən hansı bakterial infeksiyada sarılığın inkişafı müşahidə oluna bilər?\nA) Yalançı vərəm\nC) Meninqokokk infeksiyası\n743) Əksər seroz meningitlərinin etilogiyası nələrdir?\nE) Parotit və enterovirus\n744) Uşaqlarda əksər hallarda ilkin irinli meningitin səbəbi nədir?\nD) Afanasyev-Pfeyfer hemofil çubuqlarının törətdiyi meningit\nƏdəbiyyat: N.M.Hüseynova, M.Q.Qurbanov. Uşaq infeksion xəstəlikləri. Bakı, 2005.\n745) Yeni doğulmuş uşaqlarda adətən irinli meningitin törədicisi nədir?\nE) Qram-mənfi bakterialar\n746) Kəskin polimielitin yayılma yolları hansılardır?\nA) Qeyd edilənlərin hər biri\nC) Hava-damcı və alimentar\n747) Tetanusun təcili profilaktikası üçün hansı variant göstəriş deyildir?\nA) Dəri örtüyünün və selikli qişaların tamlığının pozulması olan travmalar\nB) Naməlum heyvan dişləməsi\nC) Stasionarda yeni doğulmuş uşaqlar\nD) II və III dərəcəli donmalar və yanıqlar\nE) Tibbi müəssədən kənarda doğulmuş uşaqlar\n748) Anadangəlmə toksikoplazmozun simptomlarına aid olmayan nədir?\nA) Psixi inkişafdan geri qalma\nB) Daxili orqanların zədələnməsi\nD) Oynaqların zədələnməsi\nE) Mərkəzi sinir sisteminin pozulması (meninqoensefalit, hidrosefaliya, qıcolma)\n749) Kimlər HİV infeksiyasının yoluxma mənbəyi sayıla bilməz?\nA) Kəskin HİV infeksiyalı xəstələr\nB) HİV-ə yoluxan hamilələr\nC) Ev və ya vəhşi heyvanlar\nD) Kliniki əlamətlər müşahidə olunmayan xəstələr\nE) Opportunist xəstəliklər dövründə olan xəstələr\n750) HİV xəstəliyinə tutulmuş uşaqlara hansı oportunist xəstəliklər aid deyil?\n751) Böyük uşaqlarda və böyüklərdə daha çox müşahidə olunan herpes forması hansıdır?\nB) Ümumi forma\nD) Dəri və selikli qişanın zədələnməsi\n752) Pnevmosistozun xarakterik əlamətləri hansılardır?\nC) Aşkar toksikoz\nD) Bronxoobstruksiya ilə uzun sürən respirator sindrom\n753) Pnevmosist pnevmoniyasının müalicəsində ən effektiv etiotrop preparat hansıdır?\n754) Anadangəlmə sitomeqalovirus infeksiyasından şübhələnməyə imkan verən əlamətlərə aid olmayan hansıdır?\nA) Hepatosplenomeqaliya, bəzi hallarda sarılıq\nC) Vaxtından əvvəl doğuş\nD) Böyrəküstü vəzin çatışmamazlığı\nE) Mikrosefaliya, inkişafın pozulması\n755) Böyük uşaqlarda qazanılma sitomeqaliya adətən hansı formada birüzə verir?\nB) Uzun müddət sürən pnevmoniya\nE) Mononukleozabənzər sindrom\n756) Qazanılma sitomeqalovirus infeksiyasının adətən tipik əlamətlərinə aid olmayan simptom hansıdır?\nA) Mononukleozabənzər sindrom\nC) İnterstisial pnevmoniya\n757) Aşağıdakı xəstəliklərdən hansının gedişində kəskin tənəffüs çatmamazlığı baş vermir?\nC) Göy öskürək\nƏdəbiyyat: В.Ф. Учайкин Детские инфекционные болезни .«Медицина». Москва. 2004\n758) Kəskin tənəffüs çatmamazlığının tipik klinik simptomları hansılardır?\nA) Dərinin solğunluğu, sianoz\nB) Narahatçılıq, proqressiv huşun pozulması, qıcolma\nC) Təngənəfəslik, yardımçı əzələlərin tənəffüsdə iştrakı\nD) Taxikardiya, aritmiya\n759) Hansı klinik formalı vərəmli xəstələr digər insanlar üçün ən çox təhlükə yaradır?\nA) Daxili limfatik vəzilərinin vərəmi\nB) Ocaqlı ağ ciyər vərəmi\nC) İfrazat orqanlarının vərəmi\nD) Beyin qişasının vərəmi\nE) İnfiltrativ ağ ciyər vərəmi\nƏdəbiyyat: Ə. İnsanov. Vərəm. Bakı,2004\n760) Bu heyvanlardan hansı insan üçün vərəmə yoluxmanın məbəyi sayıla bilər?\nE) İri buynuzlu mal\nƏdəbiyyat: Ə. İnsanov. Vərəm. Bakı, 2004\n761) Hansı ərzaqla insan həqiqətən VMB yoluxa bilər?\n762) 2TE PPD-L –lə tuberkulin sınağı zamanı hansı ölçülü indurasiya insanın VMB yoluxmaya şübhə yaradır?\nB) 5mm –dən böyük\n763) Uşaqlarda ağ ciyər vərəminin hansı birincili klinik forması daha çox rast gəlir?\n764) Ağ ciyər vərəminin hansı kliniki formasında intoksikasiya sindromu olmadıqda və şüa müayinəsiz diaqnoz qoymaq olmaz?\nA) Disseminə edən forması\nB) Fibrono-kavernoz forması\nC) Ocaqlı forması\nD) İnfiltrativ forması\nE) Kovernoz forması\n765) Vərəmli xəstələr iltihabın hansı dövründə ətraf üçün daha təhlükəli sayılır?\nƏdəbiyyat: Ə.İnsanov. Vərəm. Bakı,2004\n766) Aşağıdakılardan hansı iVMB-yə yoluxmaya və xəstəliyin inkişafına səbəb ola bilər?\nC) Anabolik harmonlar\nD) Diurezi gücləndirən preparatlar\nE) Geniş təsirə malik antibiotiklər\n767) Keyfiyyətli keçirilən BSJ vaksinasının markeri nədir?\nA) Zərdabdan sonra dəridə nişanə\nB) Sənədlərdə vaksinasiya haqqında qeyd\nD) Qoltuqaltı limfoadenit\nBölmə 12. Qarışıq ixtisaslar. Qulaq- boğaz- burun xəstəlikləri.\n768) Altı aylıq uşaq narahatdır, hərarəti 38° C dərəcədir. Ana südü ilə qidalndırma zamanı imtina edir, dərhal qışqırır, nəfəsini burnundan çətinliklə alır. Sizin ilkin diaqnozunuz?\nE) Kəskin respirator xəstəlik\nƏdəbiyyat: Пальчун В.Т. «Оториноларингология: национальное руководство» 2008г.\n769) Kəskin haymoritlə xəstə uşağın müalicəsində nə tövsiyyə olunmur?\nA) Burnuna damar yığıcı damcı\nE) Burun ciblərinə UYT\n770) Udlaqarxası absesi nə ilə differensasiya etmək lazımdır?\nB) Nəfəs yollarında yad əşya ilə\nC) Paratonziliar abseslə\nD) Sadalanan hər bir xəstəliklə\nE) Allergiya mənşəli şiş ilə\nƏdəbiyyat: Клинические рекомендации ведение больных, раздел оториноларингология, под ред. А. Г. Чучалина.2008г.\n771) Hansı xəstəlik adətən anginanın fəsadı kimi əmələ gəlmir?\nA) Paratonzilliar abses\nC) Çənəaltı limfadenit\nƏdəbiyyat: Пальчун В.Т. «Оториноларингология: национальное руководство» 2008г\n772) Otit zamanı nə məsləhət görülmür?\nA) Qulağa spirtli damcıların təyini\nB) İnhalasiya müalicəsi\nC) İsti saxlamaq\nD) Burun boşluğuna damaryığıcı preparatların təyini\nƏdəbiyyat: Scottish Intercollegiate Guidelines Network: Diagnosis and management of childhood otitis media in primary care. 2003.\n773) Kəskin haymorit zamanı əlavə müayinə metodlarına aid olmayan hansıdır?\nA) Qanın biokimyavi analizi\nB) Flora və antibiotikoqrammaya görə burun ifrazatından yaxma\nC) Qan analizi\nD) Burun ciblərinin rentgenoqrafiyası\nE) Zimnitski və Neçiporenko üsulu ilə sidiyin analizi\n774) Uşaqda udlaqarxası absess olduqda aşağıda sadalanan müayinələrdən hansını aparmaq məsləhət deyil?\nA) Qanın analizi\nB) Bogazın arxa divarının müayinəsi və palpasiyası\nC) Ürəyin USM\nD) Boğazın arxa divarının palpasiyası\nE) Boğazın arxa divarının müayinəsi\n775) 7 yaşlı uşağın 4 qündür qulağı ağrıyır, 39,2°C hərarəti var, qulaq seyvanların dartılması, ağri, ödem, qulaqarxası nahiyyədə dərinin hiperimiyası qeyd olunur. Meningeal sindrom yoxdur. Bir həftə əvvəl kəskin rinit kecirib. Sizin ilk diaqnozunuz?\nB) Mikuliç simptomu\nC) Otit, mastoidit\n776) 13 yaşlı uşaqda daimi yorğunluq, vaxtaşırı baş ağrıları, hərarət 37,2-37,4°C, cətinləşmiş burun tənəffüsü, 6 ay ərzində burundan irinli ifrazat qeyd olunur. Sizin ilk diaqnozunuz?\nA) Kəskin haymorit\nB) Xroniki haymorit\n777) Udlaq arxası absessi olan uşağa nə məsləhət görülür?\nB) Əsnəkdən yaxma\nC) Absessin punksiyası\nE) Absessin yarılması\n778) Xroniki haymorit diaqnostikası üçün adları çəkilənlərdən hansı vacib deyil?\nA) Qan və sidiyin analizi\nD) Burunyanı boşluqların rentgenoqrafiyası\nE) Nevropatoloqun məsləhəti\n779) 11 yaşlı uşaqın boğazında aqrılar, ağızin açilmasında məhdudiyyət, hipersalivasiya müşahidə olunur. Bir badamciğı digərindən böyükdür, hiperimiyalı, ödemli, burunda danışır. Sizin ilk diaqnozumuz?\nA) Paratonzillyar absess\nB) Udlaqarası absess\n780) 2 yaşlı uşaq qəflətən öskürməyə başlayib, qöyərib; öskürək 10 dəqiqəyə qədər davam edib, təkrar olmayib. Səhəri öskürək təkrarlanıb (tutma xarakterli), əsasən sağ tərəfdə çoxlu migdarda quru xırıltılar eşidilir. Sizin ilk diaqnozunuz?\nA) Obstruktiv bronxit\nB) Bronxlarda yad cisim\n781) Otit və mastoidit xəstəliyi olan uşaqın müayinəsində hansı üsuldan istifadə olunmur?\nA) Sidiyin analizi\nB) Gicgah sümüklərin rentgenografiyası\nC) Əsnəkdən yaxma\nD) Qanın analizi\n782) Xroniki haymorit zamanı nə təyin olunur?\nA) İltihab əleyhinə terapiya\nC) Antihistamin dərmanları\nD) Bütün adları şəkilənlər\nE) Buruna damardaraldıcı damcilar\n783) 5 yaşlı uşagda üst çənəsi bir qədər böyüməsi, ağızla nəfəs alma, udlağın arxa divarı ilə irinli-selikli ifrazat axması qeyd edilir. Tez-tez zökəm olur, ağızı açıq yatır, xoruldayir. Sizin ilk diaqnozunuz?\nC) I dərəcəli adenoidlər\nD) III dərəcəli adenoidlər, adenoidit\n784) 10 yaşlı uşaqda udqunma zamanı boqazda ağrı olur, hərarəti 39,20C, başağrıları, badamciqları ərplidir. Sizin ilk diaqnozunuz?\nC) Paratonzillyar abses\nE) Arxa udlağın absesi\n785) Paratonzillyar abses zamanı ilk növbədə hansı tədbir vacibdir?\nA) Absesi yarmaq\nB) Suprastin və aspirin təyin etmək\nC) Deyilənlərin hamısı\nD) Boğazı qələvi məhləlla yaxalamaq\nE) Fizioterapiya təyin etmək (çənəaltı limfa vəzilərinə)\n786) 2 yaşlı uşağın hərarəti 38,9°C narahatdır, yeməkdən imtina edir, küylü, xırıltılı nəfəs alır. 4 gündür xəstədirr. Sizin ilk diaqnozunuz?\nA) Paratonzilyar abses\nB) Udlağ arxasının absesi\n787) Kəskin herpetik stomatitin etioloji müalicəsi hansıdır?\nA) Antiseptik məhlullarla ağız boşluğunu yaxalamaq\nC) Virus əleyhinə müalicə\nD) Antibakterial dərmanlar\nE) Qızdırmanı aşağı salan vasitələr\nƏdəbiyyat: О.Е. Ткачук «Стоматология детского возраста» 2006.\n788) Uşağa dişlərini təmizləməyi hansı vaxtdan öyrətmək lazımdır?\nA) Bütün müvəqqəti (süd) dişlərini çıxartdıqdan sonra\nD) Məktəb yaşına çatana yaxın\nE) Ilk müvəqqəti(süd) dişlərini çıxartdığı andan\nƏdəbiyyat: Н.В.Курякина . «Терапевтическая стоматология детского возраста» 2004»\n789) Kəskin herpetik stomatitin simptomları hansıdır?\nA) Yumşaq damağın selikli qişasında enantema\nB) Ağız boşluğunun selikli qişasında aftalar\nC) Bütün saydıqlarımız\nE) Çənəaltı limfadenit\n790) Pəhrizdə qida komponentlərindən hansı artıq olduqda dişlərin kariesinin inkişafına şərait yaradır?\nC) Xörək duzu\n791) Dişlərin laxlaması, diş ətinin qanaması (parodontal sindrom) nə vaxt baş verə bilər?\nA) Respirator-virus xəstəlikləri zamanı\nB) Neytropeniya zamanı\nD) “Kollagenozlarda “\nE) Birləşdirici toxumanın sistem xəstəliklərində\nƏdəbiyyat: Н.В.Курякина . «Терапевтическая стоматология детского возраста» 2004\n792) Qeyri-spesifik parotit epidemik parotitdən hansı əlaməti ilə fərqlənir?\nA) Palpasiya zamanı mötədil ağrı\nB) Xəstəliyin kəskin başlaması\nC) Prosesin residivləşməsi\nD) Zədələnmənin ikitərəfli olması\nE) Qulaqyanı-çeynəmə sahəsində qabarıq nəzərə çarpan infiltrat\n793) Uşağı stomatoloqa nə vaxt göndərmək lazımdır?\nA) Dişlərin dağılması zamanı\nC) Təhlükə faktoru aşkar edildikdə\nD) Aydın görünən raxit zamanı\nE) İlk dişi çıxartdığı anlarda\nƏdəbiyyat: Н.В.Курякина. «Терапевтическая стоматология детского возраста» 2004.\n794) Anadangəlmə birincili hipotireoz üçün xarakter olmayan əlamət hansıdır?\nA) Psixomator inkişafın ləngiməsi\nB) Dəridə quruluq\nC) Yenidoğulanların uzun sürən sarılığı\n795) Şəkərli diabet xəstəliyinə xas olmayan əlamət hansıdır?\nC) Sidik ifrazının tezləşməsi\nD) Uşağın kövrək, ağlağan olması\nE) Yanğı hissi


Zəfər yolunun istifadəyə veriləcəyi vaxt açıqlandı - 7Times.Az – Son Xəbərlər, Dünya Xəbərləri və Multimedia\n07 Sentyabr 2021, 19:00\nZəfər yolu sentyabrın axırında istifadəyə tam hazır olacaq.\nO bildirib ki, 101 kilometrlik Zəfər yolunun asfaltlanma işləri yekunlaşıb: “Hazırda yolun xətlənməsi, yol nişanlarının quraşdırılmasına başlanılıb. Yaxın vaxtlarda bu işlər də tam başa çatacaq və Zəfər yolu tam olaraq istifadəyə veriləcək”.\nA.Nəcəfli bildirib ki, dünyanın heç bir ölkəsində 10 ay ərzində respublika əhəmiyyətli yol sıfırdan tikilib istifadəyə verilməyib: “Bu, respublika əhəmiyyətli yoldur. 10 ay ərzində körpü-keçidlərlə birlikdə 101 kilometrlik yol inşa edilib. Bir aya təxminən 10 kilomtr yol tikilib. Ən soyuq və şaxtalı havada bu yolda işlər sürətlə davam etdirilib. Yol sentyabrın axırında istifadəyə tam hazır olacaq”.\n16, Sentyabr - 13:021448


Sellulitlərinizdən evdə də qurtula bilərsiniz\nYay başlayıb. Qış boyunca gözə çarpmayan sellulitlərinizi yayda gizlətmək o qədər də asan deyildir. Bəs, onlardan necə qurtulmaq olar?\nİlk öncə deta artıq çəkinizdən qurtulmalisiniz. Gündə ən azı 1,5-2 litr su içilməlidir. Ən sağlam,sizə lazım olan sular: su, adaçayı, ot çayları, suyu sıxılmış meyvə suları və ayran sizin üçün daha faydalı ola bilər.\nTurşu, sirkə, duzlu içkilərdən (əsas da duzlu ayran) heç vaxt içilməməlidir. Xəmirdan hazırlanan şirniyyatlar, şokolad, kakaolu fındıqlı şirniyyatlardan, biskvitlərdən uzaq durmaq lazımdır.\nSellulitlərinizdən qurtulmaq üçün ilk öncə yağlı yeməklərinizi azaltmalısız. Gündə 60 qramdan çox yağ yeməməlisini.\nƏt olaraq yağsız toyuq əti, balıq və dəniz məhsulları yeyə bilərsiniz. (yağı az olmaq şərti ilə)\nDəriyə xaricdən qulluq: bədəninizi yaxşıca kisələyin.\nSonra bir stəkan dəniz duzunu kasaya tökün digər kasaya da duru yağ tökün və əliniz yağa, sonra da dəniz duzuna batırıb sellulitli bölgələrinizi yaxşıca ovun.\nBununla yanaşı sellulit kremlərindən də istifadə etməyi unutmayın.\n11 okyabr 2013, 08:50\nDəri soyma deyə də adlandırılan pilinq müxtəlif üsullarla dərinin üzdən ya da dərin olaraq soyulmasıyla tətbiq olunur.\nDəri səthindəki ziyanlı təbəqə qaldırılır və altdakı ziyansız təbəqə canlandırılır. Qadınların əsas 8 səbəblə pilinq etdirdikləri məlum olub:\n— İncə qırışların aradan qaldırılması.\n— Qalın qırışların incəldilməsi.\n— Ləkə azaldılması.\n— Dəriyə canlılıq qazandırılması.\n— Parlaq bir dəri yaradılması.\n— Dərinin toxumasının yumuşaldılması.\n— Sızanaq və sızanaq izlərinin yüngülləşdirilməsi.\n— Dəridə meydana gəlmiş bəzi qızartı və qabıqlanmaların müalicəsi.\nQadinlara 4 pilinq variantı təqdim edilir.\nTətbiqin edildiyi üsula görə dəri soyma əməliyyatlarında əsas 4 üsul istifadə edilir.


Bakıda bu evlər də plana düşdü - YENİ SİYAHI | Xəbərlər\nƏn çox qəzalı bina Sabunçu rayonundadır\nBakuCity.az xəbər verir ki, bu barədə Bakı Şəhər İcra Hakimiyyətindən Baku.ws-ə bildirilib.\nMəlumata görə, qəzalı binalarla bağlı siyahı artıq Nazirlər Kabinetinə təqdim edilib:\n“Həmin siyahıya baxılacaq və köçürülmə işləri aparılacaq”.\nHəmçinin oxu: Bakıda bu qəsəbə plana düşüb? - Siyahıyaalma başladı\nBundan əlavə, ötən ildən qalan söküntü işləri davam etdirilir. Belə ki, ötən il Nazirlər Kabinetinin verdiyi qərara əsasən, Bakıda 17 bina qəzalı vəziyyətdə olduğu üçün sökülməlidir.\nBundan əlavə, Səbail rayonunda sürüşmə ərazisindən 92 ailənin köçürülməsinə qərar verilib. Həmin işlər yaxın günlərdə başa çatmalıdır.\nHəmçinin keçmiş "Sovetski" adlanan ərazidə əhalinin köçürülməsi işləri hələ tam yekunlaşmayıb.\nM.Sübhü, Vidadi, Tolstoy, Z.Adıgözəlov, A.Şaiq küçələrində söküntü gedən ərazilərdə qalan 24 evdən artıq 14-ü köçürülüb. Həmin ailələrin əksəriyyəti də MİDA-nın mənzillərinə yerləşdirilib. Qalan vətəndaşlar isə bazar qiymətindən qat-qat artıq pul istəyirlər. Bu səbəbdən də onlar həmin ərazidən köçürülməyiblər.\nQeyd edək ki, söküntü gedəcək və əhalinin köçürüləcəyi binalar Sabunçu, Səbail, Binəqədi, Xətai, Yasamal rayonları ərazisində yerləşir.\nƏn çox qəzalı bina isə Sabunçu rayonu ərazisindədir. Həmçinin 8-ci mkr, Ağasadıq Gəraybəyli küçəsi, 41, Binəqədi rayonu, Koroğlu Rəhimov küçəsi, 53A ünvanında da köhnə yaşayış binaları var. Digər bina isə Bakı şəhəri, Yasamal rayonu, M.A.Əliyev küçəsi, 150 ünvanında yerləşir.\nPaytaxtın Səbail rayonunda 20-ci sahə, A.İsmayılov küçəsi, 51 ünvanındakı binanın sökülməsi barədə qərar verilib.\nSabunçu rayonunda isə aşağıdakı ev və binalar kəskin qəzalı vəziyyətdədir:\n- Zabrat qəsəbəsi, Nərimanov küçəsi, ev 6\n- Sabunçu qəsəbəsi, A.Əsədullayev küçəsi, 27\n- Sabunçu qəs., M.Rəsulzadə dalan 3, ev 2\n- Sabunçu qəs., B.Bünyadov küçəsi, 7A\n- Sabunçu qəs., 2 Aprel küçəsi, ev 8A\n- Sabunçu qəs,. 2 Aprel küçəsi, 18\n- Sabunçu qəs., D.Pişəvəri küçəsi, 13Q\n- Sabunçu qəs., D.Pişəvəri küçəsi, 15\nSuraxanı rayonu ərazisində isə dörd binanın kəskin qəzalı olması barədə rəy verilib:\n- Park küç, 32\n- S.Bəhlulzadə küç., döngə 17, ev 15\n- İ.Məmmədov küç., 6\n- İ.Məmmədov küç., 8\nPaytaxtın Xətai rayonu, General Şıxlinski küçəsi, 42 ünvanında isə bir bina kəskin qəzalı vəziyyətdə olduğu səbəbindən söküləcək.\nBakı qəzalı binalar söküntü


Səbailli məktəblilərin Qubadakı yay istirahəti başa çatmışdır » Azərbaycan Informasiya Agentliyi\nSəbailli məktəblilərin Qubadakı yay istirahəti başa çatmışdır\nBöyüməkdə olan gənc nəslin yay istirahətlərinin mənalı və səmərəli təşkili, onların vətənə məhəbbət, dövlətçilik ruhunda tərbiyəsi, istiqamətində Səbail Rayon İcra Hakimiyyəti və DİN Daxili Qoşunlar Komandanlığının birgə layihəsi ilə ənənəvi təşkil olunan «Şahinlər» hərbi-vətənpərvərlik təmayüllü düşərgədə yeniyetmələrin yay istirahəti başa çatmışdır.\nSəbail rayonunun Qarabağ müharibəsi veteranları və əlillərinin övladları, rayonun aztəminatlı ailələrindən olan və Qababağ müharibəsi əlilləri və veteranlarının, aztəminatlı və imkansız ailələrin uşaqları, təhsildə və idmanda fərqlənən şagirdlər, həmçinin «SOS-Azərbaycan» uşaq kəndində tərbiyə alan, ümumilikdə 150-dən çox yeniyetmə üçün Quba şəhərində DİN Daxili Qoşunların «N» saylı hərbi hissəsində təşkil olunmuş hərbi-vətənpərvərlik təmayullu, ödənişçiz «Şahinlər» yay istirahət düşərgəsində keçən mənalı və yaddaqalan istirahət başa çatmış və bununla əlaqədar düşərgədə təntənli bağlanış mərasimi keçirilmişdir.\nDüşərgədə şagirdləri gələcəkdə hərbi xidmətə layiqincə hazırlamaq və istirahətlərinin daha yaddaqalan edilməsi məqsədi ilə Səbail Rayon İcra Hakimiyyəti və Daxili Qoşunlar tərəfindən hər cür şərait yaradılmışdı. Hərbi hissədə əsgər kazarmalırından biri məhz onlar üçün ayrılmış, burada Azərbaycan Xalqının Ümummilli lideri Heydər Əliyevə, Silahlı Qüvvələrin Ali Baş Komandanı, Azərbaycan Respublikasının Prezidenti cənab İlham Əliyevə, olkədəki ordu quruculuğuna, Milli Qəhrəman Mübariz İbrahimova, Daxili Qoşunların fəaliyyətinə, ənənvi təşkil olunan «Şahinlər» düşərgənin tarixinə həsr olunmuş stendlər asılmışdır. Düşərgədə məşğələlərin hərbi nizamnaməyə uyğun tərzdə keçirilməsi uşaqların istirahətini daha da maraqlı və yaddaqalan etmişdir.\nUşaqların Qubanın görməli yerlərinə, meşələrə, rayonun tarixi guşələrinə, o cümlədən Qubadakı Soyqırım muzey-kompleksinə gəzintiləri təşkil olunmuş, yeniyetmələr hərbi hissədə şəxsi heyətinin xidməti, yaşayış şəraiti, silah və texnikası ilə yaxından tanış olmuş, xüsusi təyinatlı bölüyün məşqlərinə qatılmışlar.\nDüşərgədə məktəblilərə Vətənimizin, xalqımızın tarixindən bəhs edən dərsləri müxtəlif mövzularında məşğələlər, müxtəlif maraqlı görüşlər keçirilmiş, müxtəlif filmlər nümayiş etdirilmişdir.\nİstirahətin sonuncu günündə ənənəyə uyğun olaraq düşərgədə istirahət edən uşaqlar, müəllimlər, Daxili Qoşunların hərbiçiləri, Bakıdan gəlmiş qonaqlar vida tonqalı ətrafına toplaşmış, burada yeniyetmələr öz məharətlərini ifa etdikləri mahnılar, rəqslərlə nümayiş etdirmişlər. Həmçinin respublikamızın tanınmış incəsənət xadimlərinin iştirakı ilə bayram konserti təşkil olunmuşdur.\nDüşərgənin bağlanışı ilə əlaqadar təşkil olunmuş tədbir hərbi orkestrinin müşayəti ilə Azərbaycan Respublikasının Dövlət himninin qonaqlar, şagirdlər və hərbiçilərin birgə ifası ilə başlanmışdır.\nQonaqlar uşaqların düşərgədəki istirahəti, burada onlar üçün yaradılmış şəraitlə yaxından tanış olduqdan qonaqlara «Şahinlər» düşərgəsinin fəaliyyəti, görülmüş işlər və keçirilən tədbirlər barədə məlumat verilmişdir.\nSəbail rayon İcra Hakimiyyəti başçısının birinci müavini Xalidə Bayramova, DİN Daxili Qoşunlar Baş İdarəsinin şöbə rəisi, polkovnik Mətləb Qənbərov, Azərbaycan Respublikasının İnsan Hüquqları üzrə Müvəkkili Ombudsman Elmira Süleymanova və digər qonaqlar, yeniyetmələr və hərbiçilər qarşısında çıxış edərək Səbail RİH-nin Daxili Qoşunlarla birgə təşkil edilən bu layihənin əhəmiyyətini vurğulamış, ölkə başçısı cənab İlham Əliyevin yeniyetmə və gənclərimizin sağlam böyüməsi, gənc nəslin vətənə məhəbbət, Azərbaycan dövlətçiliyinə sədaqət ruhunda tərbiyə olunması istiqamətində gördüyü işlərdən, Heydər Əliyev Fondunun Prezidenti, Millət vəkili Mehriban xanım Əliyevanın uşaq və yeniyetmələrə olan diqqət və qayğıdan, bu istiqamətdə həyata keçirdiyi layihələrdən söz açmış, gələcək nəslin vətənə sevgi və məhəbbət ruhundə tərbiyəsi istiqamətində belə düşərgələrin rolunu çox yüksək qiymətləndirdilər.\nYeniyetmələr qonaqlar qarşısında hərbi keçid, müxtəlif hərbi təlimlər və istirahət dövründə öyrəndiklərini nümayiş etdirmiş, qonaqlar və yeniyetmələr Daxili Qoşunların silah və texnikası ilə tanış olmuş, Daxili Qoşunların xüsusi təyinatlı dəstəsinin çıxışı xüsusi maraqla qarşılanmışdır.\nSonra düşərgədə keçirilən idman və digər yarışlarda qalib gəlmiş şagirdlərə xatirə medalları və uşaqların tərbiyəsi işlərində fərqlənmiş dəstə rəhbərlərinə və hərbiçilərə qiymətli hədiyyələr təqdim edilmiş, böyük konsert proqrammı təşkil olunmuşdur.\nDüşərgə uşaqların xatirində silinməz izlər buraxmış, maraqlı istirahətdən sonra Bakıya qayıdan yeniyetmələr, onların validenyləri bu istirahətin təşkilində əmək sərf etmiş təşkilatçılara öz minnətdarlıqlarını bildirmişlər.\nİlham Əliyev yeni hərbi hissəsinin açılışında - FOTO\nPrezident əsgər yeməkxanasında olub


Rasim Qaraca - Əlibaba Bacı\nBu hekayə bizim uşaqlığımızın əyləncəsi, incə yerişli, nazik səsli, qadın ədalı Əlibaba Bacı haqqındadır. Köhnə fotoşəkillərdə olduğu kimi, tutqun, dumanlı izləri qalıb xatirimdə. Bir zamanlar bizim ata evimizdə, daha doğrusu, evimizin arxasındakı balaca daxmada kirayədə qalan, anamın uzaq qohumu Əlibaba bacı– bundan artıq daha nələr var? – demək olar ki heç nə. Hekayəlik deyil onun həyatı, ölüm xəbərini belə təbəssümlə qarşılayacağınız bir adam ki haqqında yazılacaq heç nə, demək olar ki, heç nə yoxdur. Günlərin bir günü, Əlibabanın ölümündən 25 il sonra arvadı Nənəgülün ölüm xəbərini eşidəndə Əlibaba bacının o məzlum çöhrəsi canlanır gözlərimin önündə. Ani bir yada salma, sanki o özü də xəyalımda duruş gətirməkdə maraqlı deyil, bir an görünüb öz rahat məkanına, keçmişin qaranlıq zülmətinə geri qayıdacaq. Unuduldu-unudulacaq kimi olan adını bir neçə dəfə təkrarlayıram, bu adın gerçəkdən onun olduğunu dilimin ucunda yoxlayırmış kimi. Ata evimizin həyətindəki üzüm çardağının altında, çay süfrəsi arxasında oturduğumuz ev əhlindən kimsə bu adın çəkilməsiylə canlanıb ortaya düşən Əlibaba bacı haqqında bir-iki sönük xatirə danışır, 25 il əvvəl ölüb getmiş bu adamın portret cizgiləri samavar buğunun havada cızdığı ani rəsmlər kimi görünüb yox olur, amma bəzi cizgilər də marağıma səbəb olur, yaddaşımda tutub saxlayıram, daha sonra bu yaddaşa yenidən qayıdıram, bu cizgiləri tamamlamaq ötrü onu tanıyanlardan nələrisə soruşuram və haqqında yazmağı qərara alıram. Günlər, həftələr, aylar keçir, tikan kimi beynimə ilişib qalmış bu addan birdəfəlik qurtulmanın ən qısa yolunun elə bu hekayəni yazmaq olduğunu anlayıram. Uşaqlığımızın ən böyük əyləncəsi Əlibaba bacını birdəfəlik unutmaq ən yaxşısıdır.\nHər kənddə, qəsəbədə olur belə qadın təbiətli kişilər, Əlibaba da onlardan biriydi. Uşaqlar da, böyüklər də ona “bacı” deyərdi. Bu adamda qəzəb, kin duyğusu yerli-dibli yox idi, ən uzağı səndən küsə bilərdi, o da uzun çəkməzdi, bir də görərdin özü yaxınlaşdı küsülü olduğu adama, “yaxşı dovğa bişirmişəm, bir qab verim iç” dedi. Dovğa söhbəti də elə-belə deyil, Əlibabanın dovğası adnan idi, öz resepti vardı və mövsümə görə bu işin çeşidlərini bilirdi, göyərtini göyərtiyə qatmazdı, yağlı tərə dovğasıydısa ancaq yağlı tərə qatardı, çuğundur yarpağıydısa yalnız çuğundur yarpağı. Bəzən, kənddə olanda, həyətin ortasında ocaq qalayıb toy qazanında dovğa bişirərdi. Böyük taxta çömçəylə qazanı bıllayır, özü də şömçəylə birlikdə bıllanırdı. Yetimcanlı idi, nəcürsə xəbər tutub kəndin bütün yetimləri həyətə toplaşardı, Əlbaba bacının dovğasından içib qarınlarını doyurardılar. Arvadı Nənəgül deyinərdi, dili qüsurlu, lalapəti idi, nə dediyi anlaşılmazdı, ancaq narazılığı bəlli idi: “yetim-yesiri niyə doldurmusan bu həyətə?”. Əlibaba eyninə almazdı arvadının dediklərini, bir sözü vardı: “ayran ellərdən, tərə çöllərdən” və yetimlərə baxdıqca üzündə dərin kədər ifadəsi əmələ gələrdi, belə anlarda astadan ağlaşma deyərdi. Çünki müharibə dövrünün uşağıydı o, yetimçilik çəkmişdi, qarnı ac olmanın nə demək olduğunu bilirdi.\nƏlibabanın adı gələndə üzümə təbəssüm qonur, içimdə bir rahatlıq tapıram, dünyada yaxşılıqların daha çox olduğu hissinə qapılıram. Nə üçün belə olur, onu tam olaraq bilmirəm. Bəlkə, həqiqətən onun nağıllardan gəldiyinə inanmışam, ya da elə bizim öz həyatımız da rəngarəng olmadığına görə bu adamın qəribəliklərindən təsəlli tapmışıq. Əlibaba ağlayanda da biz ona gülmüşük, özü də qəhqəhə çəkərək, ələ salaraq, pencəyinin ətəyini dartşdıraraq. Birdən ağlamağını kəsib o da bizə qoşulub gülərdi hər zaman. Yeddişüşə oynayanda, oyun yoldaşımız çatışmayanda ona səslənmişik: “Əlibaba bacı, gəl bizimlə oyna”, o da həvəslə gəlib oynayıb. O qıtlıq, yoxsulluq illərində, mağazada satılan oyuncaqlara baxıb köks ötürəndə, – “eybi yox, böyüyəndə uşaqlarımıza oyuncaq alanda özümüz də oynadarıq” – dediyimiz zamanlarda, Əlibaba bizim evimizin arxasındakı balaca damda kirayədə qaldığı vaxtlarda, balaca çubuqlara parça dolayaraq gəlincik ya da aliminium məftildən araba düzəldərdi, bu da olardı bizim oyuncağımız...


Oxu24.com Son xeberler Azerbaycan xeberleri Azərbaycan Ordusunun QƏFİL HÜCUMU və... - Düşməni diz çökdürəcək HƏMLƏNİN İNANILMAZ DETALLARI » Oxu24.com\n“Cəbhədə vəziyyətin gərginləşməsinin görüşlə heç bir əlaqəsi yoxdur. Çünki Ermənistan cəbhədə atəşkəsi daim və sistematik şəkildə pozur. Özü də bu keçmiş rejimdən yeni rejimə qədər gələn prosesdir. Onlar dünyaya nümayiş etdirmək istəyirlər ki, təxribatları Azərbaycan törədir, Azərbaycanda hərbi ritorika kifayət qədər yüksəkdir, Azərbaycan Ermənistana hərbi potensialı ilə hədə-qorxu gəlir. Onların əsas məqsədi budur. Bu proseslər daha intensiv şəkildə həm liderlərin, rəsmilərin görüşü ərəfəsində, həm də görüşlərdən sonra gedir. Azərbaycan heç vaxt təxribatla məşğul olmur. Lakin biz heç zaman hərbi gücün istifadəsindən imtina etməmişik. Sadəcə olaraq hərbi gücümüzü təxribatlara istiqamətlənən formada yox, torpaqlarımızın azad olunması istiqamətində istifadə edə bilərik. Bu da heç bir halda görüşlərlə bağlı olmur və olmamalıdır. Lakin Ermənistan həmin mövqeyində qalacaqsa, əlbəttə, onlar Azərbaycandan hər zaman bir zərbə gözləməlidirlər. Bu, danılmaz faktdır\n16-apr, 2019 394\n5 rayon geri qaytarılır, əvəzində Dağlıq\nDeputatdan Qarabağda MÜHARİBƏ XƏBƏRDARLIĞI:\nİlham Əliyevlə Paşinyanın görüşünün sürprizi -\nHəlledici məqam çatdı, Azərbaycan ordunu QARABAĞA


Təhsil Nazirliyinin təşəbbüsü ilə internat məktəblərinə səfər təşkil olunub\nDekabrın 3-də Təhsil Nazirliyinin təşəbbüsü ilə ictimaiyyət nümayəndələrinin, mədəniyyət xadimlərinin, qeyri-hökumət təşkilatları təmsilçilərinin və jurnalistlərin 8 nömrəli sanatoriya tipli, həmçinin 11 saylı inteqrasiya təlimli internat məktəblərinə səfəri təşkil olunub.\nSəfərin təşkilində məqsəd internat məktəbləri ilə daha yaxından tanış olmağa, burada təhsil alan və yaşayan uşaqlarla təmas qurmağa şərait yaratmaqdan ibarətdir.\nQonaqlar əvvəlcə Heydər Əliyev Fondunun dəstəyi ilə əsaslı təmir olunmuş 8 nömrəli sanatoriya tipli internatda şagirdlər üçün yaradılmış şəraitlə tanış olublar.\nSonra 11 saylı inteqrasiya təlimli internat məktəbdə yeni yaradılmış yaradıcılıq sinfinin açılışı olub. Açılışda bəstəkar Faiq Sücəddinov və müğənni İlqar Muradov da iştirak ediblər. Şagirdlərin hazırladıqları bədii proqrama tamaşa edən qonaqlar onların əl işlərindən ibarət sərgiyə də baxıblar. Şagirdlər dulusçuluq, təkəlduz, xalçaçılıq, rəngkarlıq işlərindən ibarət əsərləri barədə məlumat veriblər.


Gürcüstanda daşınmaz əmlak: alqı-satqı, qiymətlər - GIM\nÖdəniş olaraq kriptovalyutanı qəbul edirik\nBatumidə birinci sırada mənzillər\nDəniz kənarında eksklüziv mənzillərin satışı Panorama Qara dəniz sahilində yerləşən çoxfunksiyalı kompleksdir.…\n1,200 $ daha\nBatumidə Holiday Inn\nBatumidə Holiday Inn-də satılan BLUE SKY TOWER - 36 mərtəbəli yaşayış və otel ...\n1,500 $ daha\nGeliştirici Batumi Görünüşü\n"Batumi View" yaşayış kompleksində dəniz kənarında satılan "Batumi View" yeni çoxfunksiyalı yaşayış binasıdır ...\n1,400 $ m²-dən\tdaha\nŞerif qalası Apartotel\nSheriff's Tower apart otelində açar təslim mənzillər Dəniz mənzərəli mənzillər 750 dollardan başlayan qiymətə...\n750 $ dan daha\nMinimum qiymət hər1,000 $5,000 $10,000 $50,000 $100,000 $200,000 $300,000 $400,000 $500,000 $600,000 $700,000 $800,000 $900,000 $1,000,000 $1,500,000 $2,000,000 $2,500,000 $5,000,000 $\nMaksimum qiymət hər5,000 $10,000 $50,000 $100,000 $200,000 $300,000 $400,000 $500,000 $600,000 $700,000 $800,000 $900,000 $1,000,000 $1,500,000 $2,000,000 $2,500,000 $5,000,000 $10,000,000 $\nMinimum qiymət hər500 $1,000 $2,000 $3,000 $4,000 $5,000 $7,500 $10,000 $15,000 $20,000 $25,000 $30,000 $40,000 $50,000 $75,000 $100,000 $\nMaksimum qiymət hər1,000 $2,000 $3,000 $4,000 $5,000 $7,500 $10,000 $15,000 $20,000 $25,000 $30,000 $40,000 $50,000 $75,000 $100,000 $150,000 $\nGürcüstan qısa müddətdə bütün dünya rəqabət qabiliyyəti və iş görmək asanlığı reytinqlərinə yüksəldi. Hər il daha çox investor və sahibkar bu ölkəni seçir. Gürcüstanda daşınmaz əmlaka tələb artmaqdadır. Bu kiçik, lakin güclü ölkə ortaya çıxan problemlərin öhdəsindən gələ və bir pandemiyada sağ qala bildi. Daşınmaz əmlak ticarəti çox əziyyət çəkməyib. Gürcüstanda daşınmaz əmlak tələb olunmağa son qoymur. Pandemiyaya qarşı mübarizədə qazandığı uğur sayəsində Gürcüstan digər ölkələrlə sərhədləri açanlardan biridir. Gürcüstan hakimiyyəti ölkəni "təhlükəsiz bir yer" olaraq təyin edir. Və gələcəkdə hər şeyin yaxşı olacağına inanırıq!\n95,000 $ - Yaradıcılar, Kotteclər və evlər\nOrtabatumidə villaların satışı Villalar Batumidən 10 dəqiqəlik məsafədə yerləşir.\n200 3 yataq otağı 2 Vanna otağı 1 qaraj\nBatumidə Magnolia-da komfortlu mənzil satılır\n125,000 $ - Mənzillərin təkrar bazarı, Mənzillər\nBatumidə rahat mənzilin satışı Biz 92,25 m²-lik mənzili satışa təklif edirik...\n92,25 m2 2 yataq otağı 1 hamam\nDar binada mənzillər satılır\n45,000 $ - Yeni bir binada mənzil, Mənzillər\nSatılır Dar Tikintidə mənzillər 35 m²-də sahəsi 21 m² olan mənzillər satılır ...\n35 m2 1 hamam\nBatumidə yeni tikili "Green Cape"də mənzil satılır\n39,000 $ - Mənzillər üçün ikinci bazar, İnşaatçılar, Yeni binada mənzil, Mənzillər\nBatumidə yeni tikilidə mənzil satışı 43,9 m² sahəsi olan mənzil satılır ...\n44 m2 1 yataq otagi 1 hamam 1 qaraj\nBatumidəki Yeni Bulvarda mənzillər satılır\n590 $ m²-dən - İnşaatçılar, yeni bir binada mənzil\nBI RESIDENCE BI RESIDENCE-də panoramik dəniz mənzərəli mənzillər - ...\nBatumidə ucuz torpaq satılır\n24,000 $ - Torpaq sahəsi\nXelvaçauridə (Batumi) torpaq sahəsi satılır, sahəsi 532 kv.m olan torpaq sahəsi satılır.\nMənzil Metro City Mall yaxınlığında\n48,000 $ - Mənzillər üçün ikinci bazar, Yeni tikilidə mənzil, Mənzillər\nBatumidə dəniz kənarında mənzil satılır Bir otaqlı mənzil yeni tikilidə yerləşir...\n35 m2 1 yataq otagi 1 hamam\nBatumidə küçədə mənzil. Lermontov\n40,000 $ - Yeni bir binada mənzil, Mənzillər\nBatumidə yeni tikilidə mənzil alın.\n40 m2 1 yataq otagi 1 hamam\nBitmiş ev layihəsi ilə Achkva'da torpaq sahəsi, Gürcüstan, Batumi\n70,000 $ - Torpaq, Kotteclər və Evlər\nAchkva'da bir evin proyektli torpaq sahəsinin satılması Sahəsi olan bir torpaq sahəsi ...\nDənizə, dağlara və Batumi şəhərinə baxan torpaq sahəsi\n90,000 $ - Torpaq sahəsi\nBatumi yaxınlığında Axalsopelidə çay kənarında torpaq sahəsi satılır ...\nBatumidəki Marriot by Alliance Palace-da dəniz mənzərəli mənzillər\n115,000 $ - Mənzillər üçün ikinci bazar, Yeni tikilidə mənzil, Mənzillər\n"Alliance Palace by Marriot" da premium sinif mənzillər dizayner təmirli mənzil satılır ...\n52 1 yataq otagi 1 hamam\nBatumidə studiya satılır\n38,000 $ - Mənzillər üçün ikinci bazar, Yeni tikilidə mənzil, Mənzillər\nBatumidə ilk sahil zolağında studio satılır Yeni tikilidə Studio satılır...\n27,91 m2 1 yataq otagi 1 hamam\nBatumi yaxınlığında dəniz mənzərəli torpaq sahəsi\nBatumi yaxınlığındakı Buknaridə dəniz mənzərəli torpaq sahəsi Biz sizə təklif edirik ...\nBatuminin yaxınlığında torpaq sahəsi al\n20,000 $ - Torpaq sahəsi\nBatumi yaxınlığında dəniz mənzərəli torpaq sahəsi satılır ...\nBatumidə birinci sahil zolağında mənzil satılır\n65,000 $ - Mənzillərin təkrar bazarı, Mənzillər\nBatumidə dəniz kənarında mənzil alın Küçədə dəniz kənarında mənzil satılır...\n61,5 m2 2 yataq otağı 1 hamam\nBatumidə Eco City yaşayış kompleksi\n360 $ - Layihəçilər, Mənzillər\n"Eco City" yaşayış kompleksində (Batumi) mənzillərin satışı Yaşayış kompleksi haqqında Yaşayış kompleksi ...\n1800 m2 0 qaraj\n1 2 3 4 Növbəti " Son "\nGürcüstanda daşınmaz əmlak qiymətləri çox fərqli ola bilər və bunlardan asılıdır:\nGürcüstanda dəniz kənarında və paytaxta daha yaxın daşınmaz əmlak daha yüksək qiymətə sahib olacaq\nÇox vaxt insanlar maddi cəhətdən daha sərfəli, lakin yaxşı bir yerə sahib olan xarab binaları alırlar\nTəbii ki, ərazi nə qədər böyükdürsə, maya dəyəri bir o qədər yüksəkdir, çünki hesablamalar da kvadrat metrin qiymətinə əsaslanır.\nBuraya infrastruktur, mənzilin yaxınlığında müəyyən şəraitin olması və ya əksinə daxil ola bilər\nGürcüstan sərmayə üçün açıqdır!\nBatumidəki əmlak satışı müştərilərimiz arasında xüsusilə tələb olunur. Dənizin yaxınlığı, gözəl çimərliklər, bir çox infrastruktur obyektləri və tarixi abidələr bu şəhəri təkcə turistlər üçün deyil, həm də Batumidə öz əmlaklarını almaq istəyənlər üçün cəlbedici edir.\nMəsləhət üçün qeydiyyatdan keçin\nGürcüstanda daşınmaz əmlak almaq, xaricilər üçün çətinliklər\nGünəşli Gürcüstanda və dünyanın hər hansı bir ölkəsində daşınmaz əmlak almaq, bu dövlətin vətəndaşı olsanız həmişə daha asandır. Ancaq bizim köməyimizlə Batumdakı daşınmaz əmlak ruslar üçün əlçatan oldu. Axı Gürcüstanda daşınmaz əmlak satışı demək olar ki, bütün mərhələlərdə uzaqdan həyata keçirilə bilər. Bu, müştərinin tez -tez şəxsi ziyarət etmək imkanı olmadıqda doğrudur. Əməkdaşlarımız təkcə Gürcüstan vətəndaşları ilə deyil, Batumidə Gürcüstanda daşınmaz əmlak almaq istəyən xaricilərlə də işləməyə öyrəşiblər.\nMənzil almaq və seçməkdə kömək üçün hamımızdan minnətdarlığımızı bildiririk. Bir çox tələbə, bəzən çox qəribə tələblərə sahib olan ən rahat müştərilər deyilik, yəqin xatırlayırsınız))). Maraqlısı budur ki, müraciət etdiyiniz şirkət ilk şirkət deyil, ancaq məmnun etmək istəyiniz və həssaslıq, xeyirxahlıq bizi sizin xeyrinizə seçim etməyimizə səbəb oldu və itirmədik. İstədiyimiz hər şey nəzərə alındı, seçim xüsusi olaraq bizim üçün seçildi və səbrinizə və peşəkar işləmək bacarığınıza görə sizə çox minnətdarıq.\n1. Ölkəyə gəlmədən Gürcüstanda daşınmaz əmlak ala bilərəmmi?\nSalam. Bu seçim mümkündür, müasir kommunikasiya texnologiyaları birbaşa üz-üzə iştirak etmədən Gürcüstanda uzaqdan daşınmaz əmlak alqı-satqısı etməyə imkan verir.\n2. Gürcüstan vətəndaşlığı olmadığı üçün Batumidə daşınmaz əmlak ala bilərəmmi?\nKənd təsərrüfatı torpaqları istisna olmaqla, başqa ölkələrin vətəndaşları tərəfindən Gürcüstanda hər hansı bir daşınmaz əmlakın alınması mümkündür.\n3. Gürcüstanda ev alsam, yaşayış icazəsi ala bilərəmmi?\nSalam, bəli, Gürcüstanda satın alınan daşınmaz əmlakın qiyməti müəyyən bir səviyyədən yuxarıdırsa, yaşayış icazəsi əldə edə bilərsiniz.\n4. Gürcüstanda (Batumi) hissə -hissə mənzil ala bilərəmmi?\nHamısı inkişaf etdiricidən asılıdır, lakin hissə -hissə almaq üçün Batumidə daşınmaz əmlak seçmək olduqca mümkündür.\nQiymətimiz = geliştirici qiyməti\nYeni binaları geliştiricinin qiymətinə satırıq. Şirkətin bütün məsləhət və xidmətləri PULSUZDUR. Yalnız əməliyyat başa çatdıqdan sonra ödəyirsiniz.\nBiz həmişə müştəri tərəfindəyik!\nBiz obyektlərin əsasını diqqətlə seçirik, sənədlərin qanuni saflığı üçün yoxlayırıq. Vaxtınıza qənaət edirik: Rutinin hamısını öz üzərimizə götürürük, bunu anlamaq üçün vaxt itirməyə ehtiyac yoxdur.\nPULSUZ məsləhətləşmələr, bütün obyektlərin qanuni təmizliyini yoxlamaq. Əməliyyat zamanı və mülkiyyət hüquqlarının qeydiyyatından sonra PULSUZ dəstək.\nİcarəyə tələbat hər gün artır\nkirayə mənzil Bütün dünya Ukraynada baş verən faciəli hadisələri diqqətlə izləyir. Sonsuz…\nBatumidə ağıllı ev almaq mümkündürmü?\nBatumidə əmlak alın Times dəyişir və sürətlə dəyişən dünyada hər kəs…\nPakalnės qapısı 13, LT-01112 Vilnüs, Lietuva\nMüəllif hüquqları © 2022. Gerealtor. Bütün hüquqlar qorunur.\n21 May 2022 Şənbə!


Jurnalistlər üçün tikilmiş ikinci binanın açılış mərasimi keçirilib\nJurnalistlər üçün tikilmiş ikinci binanın açılış mərasimi keçirilib Hadisə\n20 İyul 2017 17:22\nDünən Azərbaycan jurnalistləri üçün Bakı şəhərinin Səbail rayonu ərazisində, Yeni Salyan yolunda tikilən ikinci binanın rəsmi açılış mərasimi keçirilib.\nAçılış mərasimində Azərbaycan prezidenti İlham Əliyev iştirak edib.\nPrezidentin ictimai-siyasi məsələlər üzrə köməkçisi Əli Həsənov, Prezident yanında Kütləvi İnformasiya Vasitələrinin İnkişafına Dövlət Dəstəyi Fondunun icraçı direktoru Vüqar Səfərli və Azərbaycan Mətbuat Şurasının sədri Əflatun Amaşov dövlət başçısına məlumat veriblər ki, jurnalistlər üçün inşa edilən ikinci binada 255 mənzil var.\nAzərbaycan Respublikası Prezidentinin "Azərbaycan mətbuat işçilərinin sosial müdafiəsinin gücləndirilməsinə dair əlavə tədbirlər haqqında" 2013-cü il 22 iyul tarixli sərəncamı ilə tikilən 3 bloklu, 17 mərtəbəli bu binanın ümumi inşaat sahəsi 34 min kvadratmetrdir. Binada 9 bir otaqlı, 144 ikiotaqlı, 93 üçotaqlı və 9 dördotaqlı mənzil var. Binanın həyətində idman meydançası yaradılıb, geniş abadlıq işləri görülüb.\nSonra Prezident İlham Əliyev kütləvi informasiya vasitələrinin nümayəndələri ilə görüşüb. Dövlət başçısı açılış mərasimində çıxış edib.\nMətbuat Şurasının sədri Əflatun Amaşov media nümayəndələrinə göstərdiyi diqqətə və qayğıya görə dövlət başçısına minnətdarlıq edib. Əflatun Amaşov "Jurnalistlərin dostu" mükafatını Prezidentİlham Əliyevə təqdim edib.\nPrezident İlham Əliyev binanın istifadəyə verilməsini bildirən rəmzi lenti kəsib.\nDövlət başçısı mənzillərdə yaradılan şəraitlə tanış olub.


27 Sentyabr - Anım Günü: Vətən Müharibəsinin başlanmasından bir il ötür\nYALAN.info Cəmiyyət 27 Sentyabr – Anım Günü: Vətən Müharibəsinin başlanmasından bir il ötür\nAzərbaycan Ordusunun əsgərləri\nAzərbaycan Respublikası Prezidenti İlham Əliyevin 2 dekabr 2020-ci il Sərəncamına uyğun olaraq Vətən Müharibəsində qəhrəmancasına döyüşmüş, ölkəmizin ərazi bütövlüyü yolunda canlarını fəda etmiş əsgər və zabitlərimizə, bütün şəhidlərimizə dərin ehtiram əlaməti olaraq hər il sentyabrın 27-si Azərbaycanda Anım Günü kimi qeyd edilir.\nYALAN.info Onlayn Xəbərlər və İnformasiya Saytı bildirir ki, bununla bağlı olaraq bu il sentyabrın 27-də bir sıra tədbirlər keçirilir, Azərbaycan Respublikası Prezidenti İlham Əliyevin xalqa müraciət edib.\nBu gün Azərbaycanın haqq savaşının – 44 gün davam edən Vətən müharibəsinin başlanmasından bir il ötür. Düz bir il öncə Azərbaycan Respublikasının Prezidenti, Silahlı Qüvvələrin Ali Baş Komandanı İlham Əliyevin əmri ilə qüdrətli ordumuz torpaqlarımızın azadlığı uğrunda mübarizəyə başladı.\nAzərbaycan Ordusunun sentyabrın 27-də Qarabağda başladığı uğurlu əks-hücum əməliyyatı nəticəsində noyabrın 9-dək 5 şəhər, 4 qəsəbə və 286 kənd işğaldan azad edildi. Cəbrayıl şəhəri və rayonun 90 kəndi, Füzuli şəhəri və rayonun 53 kəndi, Zəngilan şəhəri, rayonun Mincivan, Ağbənd, Bartaz qəsəbələri və 52 kəndi, Xocavənd rayonunun Hadrut qəsəbəsi və 35 kəndi, Tərtər rayonunun 3 kəndi, Qubadlı şəhəri və rayonun 41 kəndi, Xocalı rayonunun 9 kəndi, Şuşa şəhəri, Laçın rayonunun 3 kəndi, həmçinin Ağdərə və Murovdağ istiqamətlərində bir neçə strateji yüksəkliyi, Zəngilanda isə Bartaz, Sığırt, Şükürataz yüksəkləri və daha 5 adsız yüksəklik azad olundu.\nFüzuli rayonunun Yuxarı Güzlək, Gorazıllı kəndləri\nCəbrayıl rayonunun Soltanlı, Əmirvarlı, Maşanlı, Həsənli, Əlikeyxanlı, Qumlaq, Hacılı, Göyərçinveysəlli, Niyazqulular, Keçəl Məmmədli, Şahvəlli, Hacı İsmayıllı, İsaqlı kəndləri\nQubadlı rayonunun Padar, Əfəndilər, Yusifbəyli, Çaytumas, Xanlıq, Sarıyataq, Mollabürhan kəndləri və Qubadlı şəhəri\nQubadlı rayonunun Qiyaslı, Əbilcə, Qılıcan kəndləri\nQubadlı rayonunun Kavdadıq, Məmər, Mollalı kəndləri\nQubadlı rayonunun İşıqlı, Muradxanlı, Milanlı kəndləri\nQubadlı rayonunun Başarat, Qarakişilər, Qaracallı kəndləri\nXocalı rayonunun Qarabulaq, Moşxmaat kəndləri\nFüzuli rayonunun Qobu Dilağarda, Yal Pirəhmədli, Yuxarı Yağlıvənd, Dilağarda, Seyid Mahmudlu, Ələsgərli, Aşağı Güzdək, Qovşatlı, Mirzəcamallı, Şəkərcik, Mərdinli, Şıxlı, Qaraməmmədli, Dövlətyarlı, Hacılı, Hüseynbəyli, Saracıq kəndləri\nXocalı rayonunun Dəmirçilər, Çanaqçı, Mədətkənd, Sığnaq, Şuşakənd, Muxtar, Daşaltı kəndləri\nXocavənd rayonunun Susanlıq, Domi, Tuğ, Akaku, Azıx, Mets Tağlar, Salakətin, Zoğalbulaq, Aragül, Tağavard, Böyük Tağavard, Zərdanaşen, Şəhər kəndləri\nCəbrayıl rayonunun Hüseynalılar, Söyüdlü, Aşağı Sirik, Qalacıq, Mollahəsənli, Əsgərxanlı, Yuxarı Nüsüs, Aşıq Məlikli, Niftalılar, Qərər, Çələbilər kəndləri\nQubadlı rayonunun Yuxarı Mollu, Aşağı Mollu, Xocik, Qaramanlı, Xəndək, Həmzəli, Mahrızlı, Hal, Ballıqaya, Ulaşlı, Tinli, Xocahan, Boyunəkər, Qaraqoyunlu, Çərəli kəndləri\nZəngilan rayonunun Keçikli, Ördəkli, Sobu, Qaragöz, İsgəndərbəyli kəndləri, Bartaz qəsəbəsi\nLaçın rayonunun Güləbürd, Səfiyan, Türklər kəndləri.\nNoyabrın 10-da imzalanmış üçtərəfli bəyanata uyğun olaraq, Ağdam rayonu Azərbaycana təhvil verilib. Bununla da rayonun işğal edilmiş 73 faiz ərazisi azad olunub. Xatırladaq ki, Ağdam işğal edilmiş rayonlarımızın arasında əhalinin sayına görə ən böyük rayondur. Rayonda 138 yaşayış məntəqəsi var.\nÜçtərəfli bəyanata əsasən, Kəlbəcər rayonu da Azərbaycana təhvil verilib. Kəlbəcər ərazi baxımından respublikamızın ən böyük rayonlarından biridir. 2020-ci il yanvarın 1-nə olan məlumata görə, əhalisi 77 min nəfərdən çoxdur. İşğaldan əvvəl rayonda 147 yaşayış məntəqəsi olub.\nÜçtərəfli bəyanata uyğun olaraq, Ermənistan silahlı birləşmələri Laçın rayonundan çıxıblar. Rayon Azərbaycan Silahlı Qüvvələrinə təhvil verilib. Ərazisi 1800 kvadratkilometr olan Laçın rayonunda bir şəhər, bir qəsəbə və 125 kənd olmaqla, ümumlikdə 127 yaşayış məntəqəsi var.\n2020-ci il dekabrın 10-da Bakının Azadlıq meydanında Vətən müharibəsində qələbəyə həsr edilmiş Zəfər paradı keçirildi. Zəfər paradında Azərbaycan Respublikasının Prezidenti İlham Əliyev, Birinci vitse-prezident Mehriban Əliyeva, Türkiyə Respublikasının Prezidenti Rəcəb Tayyib Ərdoğan və xanımı Əminə Ərdoğan iştirak etdi.\nBu il aprelin 12-də Bakıda Vətən müharibəsində qələbə münasibətilə Hərbi Qənimətlər Parkının açılışı oldu.\nVətən müharibəsi zamanı Azərbaycan Ordusunun 2 914 hərbi qulluqçusu qəhrəmancasına şəhid olub. Bundan başqa, 44 günlük müharibə zamanı erməni silahlı birləşmələrinin Azərbaycanın müxtəlif ərazilərində dinc əhaliyə qarşı törətdiyi cinaytlər nəticəsində 94 mülki şəxs şəhid olub.\nPrezident İlham Əliyevin sərəncamları ilə on minlərlə hərbçi qulluqçumuz müxtəlif orden və medallarla təltif olunub.\nPrezident İlham Əliyevin imzaladğı sərəncamlarla sentyabrın 27-si Azərbaycanda Anım Günü, noyabrın 8-də Zəfər Günü kimi qeyd olunacaq.\nAzərbaycanda hər il sentyabrın 27-si Anım Günü, noyabrın 10-u Zəfər Günü keçiriləcək\nÖncəki xəbərMahir Emreli: Ölkə çempionunun güclü olması liqanın yüksək səviyyədə olduğu anlamına gəlmir\nSonrakı xəbərAli Baş Komandan, Prezident İlham Əliyev Anım Günü ilə bağlı xalqa müraciət etdi


30 Noyabr 2017, 17:40\n7news.Az Musavat-a istinadən xəbər verir ki, əksər boşanmaların, xüsusən də gənc ailələrin dağılmasına səbəb əsasən kənar müdaxilələr, qayınana obrazı olur.\nXüsusən də kənd yerlərində qayınanalar gəlinə qarşı xüsusi amansızlıq nümayiş etdirir, onu ən ağır işlərdə işlədir. Nəticədə isə gəlin ya evdən qaçır, ya da boşanır. Əksər oğlan övladları anasının sözündən çıxa bilmədiyi üçün analarının həyat yoldaşlarına qarşı olan amansız münasibətinə göz yumur, "o, böyükdür, anamdır” deyərək haqq qazandırır. Nəticədə ailə dağıldıqda isə qayınana "mənim qayınanam da mənə zülüm vermişdi, mən dözdüm, getmədim, indiki qızlar ailə nədir, bilmirlər” deyərək özünə haqq qazandırır.\nDeputat Fazil Mustafa boşanmalarla bağlı dövlət proqramının olmadığını dedi: "Bu, yalnız ailə məsələsi deyil. Bu, cəmiyyətdə iqtisadi inkişaf, sosial vəziyyət, sosial şərtlər və başqa məsələlərlə həmahəngliyi ilə davam edən bir məsələdir. Birinci növbədə ailə institutunun dağılmasının səbəbi sosial səbəblərdir. İlk növbədə iş yerlərinin, məşğulluğun aşağı səviyyədə olması, ailənin gəlir səviyyəsinin xeyli aşağı düşməsi istər-istəməz ailədə əsəbi atmosfer mühiti yaranmasına əsas gətirən səbəblərdən biridir. İkinci, cəmiyyətdə əxlaqsızlıq tendensiyasının kifayət qədər genişlənməsidir və buna qarşı mübarizənin də effektinin olmamasıdır. Bir çox hallarda bunun özü də sosial şərtlərdə xarakterizə olunur. Çünki dolanışıq imkanı olmayan insanların çox vaxt bu fəaliyyətə yönəldiyinin şahidi oluruq.\nAnaların öz övladlarının ailəsini dağıdacaq qədər qəddar olmalarına gəlincə isə, psixoloq Azad İsazadə bildirdi ki, kişilər çox vaxt haqlı və ya haqsız olmasına baxmayaraq, anasının tərəfini saxlayır: "Bu problem həmişə olub. Məişət zorakılığının kökündə çox vaxt bir evin içində xanımlar arasında olan münaqişə dayanır. Kişi, yəni ər anası ilə həyat yoldaşı arasında seçim etməli olur. Çox vaxt oğul anasının tərəfini saxlayır. Sözsüz ki, burada psixoloji amil var, həmçinin bunu haradasa ananın oğlunu gəlinə qısqanması kimi də qəbul etmək olar.\nİlk sevdiyimiz qadın, sözsüz ki, anamızdır. Gözümüzü açandan anamızı görürük və onu həyat kimi sevirik. Zaman keçəndən, böyüyəndən sonra ailə qurmaq lazım olanda ikinci sevdiyimiz qadın, bizə yaxın olan qadın həyat yoldaşımız olur. Burada istər-istəməz konflikt yaranır. Birinci sevdiyimiz qadın - ana öz mövqeyini itirmək istəmir, ikinci qadın isə tərsinə olaraq öz mövqeyini bərkidir və hansısa hüquqlarını almaq istəyir. Münaqişənin kökü çox vaxt burada olur. Savad, mədəniyyət nə qədər çoxdursa, münaqişə də bir o qədər yumşaq keçir. Amma münaqişə həmişə var. Sadəcə olaraq, çox vaxt bu münaqişə psixoloji səviyyədə qalır. Amma biz görürük ki, psixoloji səviyyədən fiziki təzyiqlərə də, işgəncələrə, alçalmalara da keçə bilər. Bu da ailənin dağılmasına, boşanmalara gətirib çıxarır.\nReallıqda heç bir qayınana boynuna almaz ki, oğlunu gəlininə qısqanır. Sadəcə, öz davranışına haqq qazandırmaq üçün deyir ki, mənim də qayınanam mənə qarşı belə olub. Mən bu yolu keçmişəm, sən də keç. Uşaqları da döyəndə biz özümüzə haqq qazandırmaq üçün deyirik ki, bizi də dədəmiz döyüb, belə tərbiyə edib. Vaxtilə babam nənəmi, atam anamı döyüb, mən də öz həyat yoldaşımı döyürəm. Hansısa mənfi hərəkətlər tarixdə adət-ənənə halını aldığı üçün bu gün bəzi insanlar bunu təkrar edir. Bu, çox yanlış bir düşüncədir”.


Maşin Reality Şou\nİştirakçılar - Oyunun qaydaları\nİstifadəçilər sayta daxil olaraq səs vermək istədiyi iştirakçını seçərək saytdakı mövcud ödəniş metodları vasitəsilə ödəniş edərək səs verə bilər. Səslərin miqdarı ödəniş metodundan asılı olaraq dəyişir. Bank kartları vasitəsilə ödənilən hər 1 AZN-a görə 2 səs hesablanacaq.\nÖdəniş qəbul edildikdən sonra bir neçə saniyə ərzində səsləriniz sistem tərəfindən dərhal hesablanır. Səsvermə bitdikdən sonra verilən səslər istifadəçi oyunda qalacağı təqdirdə növbəti səsvermə balansına əlavə edilir. Minimal ödəniş məbləği ödəniş metoduna görə fərqlənir. Bank kartları vasitəsilə ödənişlər minimal olaraq 1 AZN olmalıdır. Ödəniş valyutası səsvericinin yaşadığı ölkəyə uyğun olaraq təyin edilir. Rusiya Federasiyası vətəndaşları üçün ödəniş valyutası RUBL nəzərdə tutulmuşdur.\nÖdəniş vaxtı sizin bütün növ məlumatlarınızın məxfiliyine və təhlükəsizliyinə zəmanət verilir. Bank kartları ilə ödənişlər partner ödəniş sistemləri vasitəsilə təhlükəsiz köçürmə protokolları üzərindən həyata keçirilir.\nƏgər mübahisəli məsələ yaranarsa 24/7 bizimlə əlaqə saxlayıb məsələni aydınlaşdıra bilərsiniz.\nÖdənişin geri qaytarılması:\nÖdənişlərin geri qaytarılması heç bir halda baş vermir. Ona görə də, səs verərkən iştirakçını düzgün seçərək ödənilən məbləğə diqqət yetirməyiniz xahiş olunur


Novruz bayramı münasibətilə Milli Kitabxanada sərgi Mədəniyyət\nMartın 19-da M.F.Axundzadə adına Azərbaycan Milli Kitabxanasında milli bayramımız Novruz münasibətilə tədbir və "Cəfər Cabbarlı – 120", "İsmayıl Şıxlı – 100", "Mehdi Hüseyn – 110" və "Zeynal Xəlil – 105" adlı geniş kitab sərgilərinin açılışı olub. Bu barədə Milli Kitabxanadan bildirilib.\nTədbiri kitabxananın direktoru Kərim Tahirov açaraq iştirakçıları tarixlərdən bəri süzülüb gələn, qədim bayramlardan ən möhtəşəmi olan, ruh yüksəkliyini, əmək coşğunluğunu özündə əks etdirən Novruz bayramı münasibətilə təbrik edib. O, sərhəd bilməyən, çox geniş yayılan, yazın gəlməsini, yeni əmək mövsümünün başlanmasını xəbər edən böyük el bayramının tarixindən, ənənələrindən, atributlarından danışıb. Bildirib ki, Birinci vitse-prezident Mehriban xanım Əliyevanın çox ciddi səylərinin səmərəli nəticəsi olaraq 2009-cu il sentyabrın 30-da Novruz bayramı UNESCO-nun Qeyri-Maddi Mədəni İrs Siyahısına daxil edilib və 2010-cu ildə ilk dəfə BMT səviyyəsində Nyu-Yorkda Novruz bayramı şənlikləri keçirilib.\nDaha sonra direktor XX əsr Azərbaycan ədəbiyyatının geniş şöhrət tapmış nadir simalarından olan, dramaturgiyamızın təşəkkülü və yüksəlişi tarixində yeni mərhələnin təməlini qoyan və Azərbaycan Prezidentinin sərəncamları ilə bu il yubileyləri qeyd olunan Əməkdar incəsənət xadimi Cəfər Cabbarlının, Azərbaycan ədəbiyyatının görkəmli nümayəndəsi, pedaqoq və ictimai xadim, Xalq yazıçısı İsmayıl Şıxlının, eləcə də görkəmli yazıçı, nəzəriyyəçi və tənqidçilərdən biri olan Xalq yazıçısı Mehdi Hüseynin və Əməkdar incəsənət xadimi, şair, dramaturq Zeynal Xəlilin həyat və yaradıcılığından danışıb, onların irsinin təbliğinin əhəmiyyətini vurğulayıb. Qeyd edib ki, bu gün bu görkəmli şəxsiyyətlərin doğum günləri ərəfəsində onların hər birinin həyat və yaradıcılıqlarına dair kitabları əks etdirən geniş kitab sərgilərinin təşkili, onların xatirəsinin tədbir keçirilməklə yad edilməsi gənc nəsillər üçün böyük örnək ola bilər. Sonda tədbir iştirakçıları görkəmli yazıçıların müxtəlif dillərdə olan əsərlərindən, həyat və yaradıcılıqlarına dair materiallardan ibarət kitab sərgiləri ilə tanış olub.


Naxçıvan-Məşhəd qatarının hərəkət cədvəli və dövriliyi yenidən dəyişir\nXəbərlər 13 Aprel 2018 16:23 213\nAprelin 15-dən 16/15 saylı Naxçıvan-Məşhəd-Naxçıvan beynəlxalq sürət qatarının hərəkət cədvəlində və dövriyyəsində dəyişiklik ediləcək.\nSəyyah.az turizm portalı fins.az-a istinadən xəbər verir ki, qatar Naxçıvandan 15.04.2018-ci ildən etibarən həftənin VII günləri (bazar günləri) yola düşəcək, Məşhəd stansiyasına 17.04.2018-ci ildən etibarən həftənin II günləri çatıb və geriyə 18.04.2018-ci il tarixdən etibarən həftənin III günləri yola düşəcək. Qatar Naxçıvana 19.04.2018-ci il tarixdən etibarən həftənin IV günləri çatacaq.\nSözügedən marşrut iki ölkə arasında dostluq, dəmir yolu və turizm əlaqələrinin davamlı inkişafına da dəstək olur.\nyola düşmə- həftənin VII günləri\nS ü r ə t\n(«ADY» QSC məxsus)\nçatma – həftənin IV günləri\n47 saat 35 dəq\n29 saat 40 dəq\n«Azərbaycan Dəmir Yolları» QSC\n(Bakı vaxtı ilə)\nİran Dəmir Yolu (Tehran vaxtı ilə)\nTehran çatma – həftənin I günləri(Qom:ziyarati)\nyola düşmə- həftənin III günləri


Zakir Həsənovdan cəbhədəki əsgərlərə yeni əmr: Məhv edin - Azinforum.az İnformasiya Portalı\nAna səhifə / Müsahibə / Zakir Həsənovdan cəbhədəki əsgərlərə yeni əmr: Məhv edin\n“Bizim yolumuz haqdır”.\nOxu.Az-ın Müdafiə Nazirliyinin saytına istinadən verdiyi məlumata görə, Z.Həsənov Ermənistan tərəfindən Azərbaycan ərazilərinin işğal edilməsi, rəsmi İrəvanın sülh danışıqlarından boyun qaçıraraq cəbhədə vəziyyəti gərginləşdirməsi və son vaxtlar uğursuzluğa düçar olaraq çoxsaylı itkilərə məruz qalan düşmənin minaatanlardan, iriçaplı silahlardan istifadə etməklə yaşayış məntəqələrini, qeyri-hərbi obyektləri və dinc sakinləri atəşə tutmaları faktlarını bir daha qonağın diqqətinə çatdırıb.\nDüşmən anlamalıdır ki, bizim yolumuz haqdır. Silahlı Qüvvələrimiz işğalçıları məhv etməyə daim hazırdır.\nOrdumuzun arsenalında, xüsusilə özümüzün və digər ölkələrin hərbi-sənaye komplekslərinin istehsalı olan keyfiyyətli, yüksək dəqiqliyə və geniş ərazidə dağıdıcı qüvvəyə malik, silahlanmaya qəbul edilmiş yeni silahlar sayəsində bu vəzifəmizi layiqincə yerinə yetirəcəyik”, – deyə müdafiə naziri bildirib.\nÖncəki Məkkədə “halal seks mağazası” açılacaq – Səudiyyə Ərəbistanı ruhaniləri icazə verdilər\nNövbəti Bakıda manyak peyda olub – Qızın evinə girərək…


Ölümdən dönmək: Vətən müharibəsi qəhrəmanı Cəbrayıl İsmayılovun döyüş hekayəsi – FOTO | 1news.az | Xəbərlər\n11:44 - 08 / 01 / 2021\nƏvvəllər Cəbrayıl İsmayılov haqqında bir neçə dəfə ölkənin ən böyük həvəskar futbol liqası MFL kontekstində yazmışdıq.\nDemək olar ki, o, bütün MFL turnirlərinin iştirakçısı, ən yaxşı bombardirlərindən biri, liqanın ulduzudur. Ermənistan-Azərbaycan sərhədində Ermənistan silahlı qüvvələrinin növbəti təxribatından – iyul hadisələrindən sonra Cəbrayıl da minlərlə gənc kimi könüllü kimi qeydiyyatdan keçdi.\nBundan əlavə, Cəbrayılın özünün də dediyi kimi, cəbhə bölgəsinə göndərilmək üçün dörd dəfə rayon Hərbi Komissarlığına müraciət edir. 21 sentyabrda o, təlim düşərgəsinə çağırılır.\n“27 sentyabr tarixində səhər tezdən bölmənin hər yerində həyəcan siqnalı verildi. Cəld yığışdıq və bizi Füzuli istiqamətinə apardılar” - deyə Cəbrayıl İsmayılov 1news.az-a verdiyi müsahibəsində bildirib.\nİrəliyə baxaraq qeyd edək ki, müharibə bitdikdən sonra Azərbaycan Prezidenti İlham Əliyevin sərəncamı ilə Cəbrayıl İsmayılov “Füzulinin azad olunmasına görə” və “Xocavəndin azad olunmasına görə” medalları ilə təltif edilib.\nMüharibə dövründə ən böyük şoku onun ailəsi yaşayıb, oktyabrın əvvəllərində xəstəxanaya gətirilən yaralılardan birinin səhvindən Cəbrayılın şəhid olduğu xəbəri onlara çatır. “Döyüşlər gedirdi. Füzuli istiqamətində əlçatmaz yerdə idik. Və düz üç gün ərzində komandanlıqla və heç kimlə əlaqəmiz yox idi. Qruplara bölündük və fərqli mövqelərdə idik. Başqa mövqedə olan yaralı əsgərlərdən biri bizim qrupun irəlidə olduğunu və bizim minada partladıldığımızı, heç kimin sağ qalmadığını bildirib. Bu xəbər ailəmə və dostlarıma çatdı.\nHəmçinin həmin vaxt Cəbrayıl Dövlətzadə şəhid olmuşdu. Adaş olduğumuz üçün bir çoxu adı eşidərək mənim şəhid olduğumu düşünürdülər. Bizimlə əlaqə yox idi və bu barədə heç bir şey belə bilmirdim. Üç gün sonra mövqedən endik, həmişəki kimi qardaşıma zəng etdim. Və mənə deyir ki, bu, mən ola bilmərəm, çünki onlara şəhid olduğumu söyləyiblər. Tanışlarım, dostlarım şəkillərimi paylaşmağa başladılar. Allaha şükür, sağam və evə qayıtdım.\nQələbə qazanmaq üçün hər birimiz müharibənin inanılmaz çətinliklərinin öhdəsindən gəldik. Minlərlə şəhid və yaralılarımız var. Allaha şükür, Vətən müharibəsində qələbə qazandıq”.\nCəbrayıl müharibənin ilk günlərinin çox ağır olduğunu qeyd etdi:\n“Bizi təlim düşərgəsinə çağırdıqda, müharibənin tezliklə başlayacağını düşünmürdük. Ancaq 27 sentyabrda əks-hücum başladı. Müharibə bölgəsinə gətirilən anımıza qədər inanmaq çətin idi. Yaxınlaşdıqda minaatanların, qumbaraatanların səsləri eşidildi, gurultu gəldi. Sonra hamı müharibənin başladığını başa düşdü.\nİlk iki gün ağır keçdi. Nəyin və necə olacağını bilmirdik. Ətrafda davamlı olaraq minaatanlardan atəş edilirdi. Onlardan başqa heç bir şey eşidilmədi. Ancaq tədricən öyrəşdik. Bəli, çətin idi. Düzəngahlıq ərazidə idik, yağış yağırdı, ətrafda palçıq var idi. Ancaq biz irəliləyirdik. Geriyə dönmək fikri belə yox idi. Hər gün hava şəraitindən asılı olmayaraq onlarla kilometr piyada gəzirdik.\n7 oktyabrda Füzuli istiqamətində mühasirəyə düşdük. Mən uzaqməsafəli kəşfiyyatçıyam. Yəni mənim vəzifəm düşməni aşkarlamaq, ona olan məsafəni təyin etmək, koordinatları ötürmək idi. Erməni tanklarının bizim istiqamətə doğru getdiyini gördüm və bu barədə komandanlığa məlumat verdim. Ancaq o anda əsgərlərimizin erməni tanklarını ələ keçirib qənimət kimi götürdükləri barədə məlumatlar var idi. Buna görə də onlara atəş açmadıq. Onların ermənilər olduğu məlum oldu. Hətta bizi çaşdırmaq üçün bayrağımızı da asdılar.\nBizə atəş açdılar, kömək gələnə qədər geri çəkilməli olduq. Kömək gözləyərkən bizə yalnız dua və kəlmeyi-şəhadət etmək qaldı. Hər tərəfdə düşmən var idi. Və biz 30-40 nəfər idik. Ancaq hamı başa düşdü ki, bu müharibədir və torpaqlarımızı canımız bahasına olsa da, azad etmək üçün buradayıq.\nDüzü, müharibə zamanı düşmənə əsir düşə biləcəyimi düşünmürdüm. Mən bu cür düşüncəni ağlıma da gətirmirdim. Həmişə bir gülləni ehtiyatda saxladım və özümlə qumbara gəzdirirdim ki, əgər çıxış yolu olmayan bir vəziyyətə düşsəm, düşmənlə birlikdə özümü partladım.\nMüharibədə insan həyatda qalmağı öyrənir. 10-15 gündən sonra özümüzü minaatanlardan necə qorumağı, hansı anda yerə uzanmaq, nəyi necə etməyi və s. bilirdik”.\nCəbrayıl İsmayılova görə ən çətin an Qırmızı Bazara daxil olanda olub:\n“Təpələrdən birində bir mövqe seçdik. Saat 2 radələrində idi. Silah yoldaşımla postdaydıq. Növbəti yamacda bir düşmən var idi. O anda topçularımız düşmənin silah anbarına dəqiq bir zərbə endirdi, bundan sonra partlayışlar oradan yayılmağa başladı. Bu uğultunun nə olduğunu sözlə çatdırmaq mümkün deyil. Heç bir şey eşitmədim, gözlərim qaraldı. O anda düşmən “Qrad”dan bizə atəş etməyə başladı. Bizdən bir neçə metr aralıda iki mərmi düşdü. Onlardan biri partladı, digəri partlamadı. Bəxtimiz gətirdi ki, dağıntılar bizə dəymədi. O zaman həqiqətən təhlükəli idi və ölə bilərdik. Bu, 3-4 noyabrda oldu, o zaman müharibənin tezliklə bitəcəyini bilmirdik.\nMüharibənin bitdiyini və Azərbaycan Ordusunun tam qələbəsi elan edildikdə mən xəstəxanadaydım. Ayağımda problem vardı. O anda qələbəni sakit qarşıladıq. Ancaq sonra insanların sevincini gördükdə bu hadisənin nə qədər əhəmiyyətli olduğunu anladım” – dedi.\n21-ci əsrin ən çox qol vuran 10 müdafiəçisi\nVüqar Nadirov MFL-ə direktor təyin olunub\nFutbol tarixinin rəmzi komandası açıqlandı\nƏmək və sosial siyasət komitəsinin iclası keçirilib - FOTOBu gün, 18:20Sahibə Qafarova Venesuelanın ölkəmizdəki səfiri ilə görüşübBu gün, 18:16Martın 4-nə USD/AZN rəsmi məzənnəsiBu gün, 18:03İlham Əliyev: Biz sülh istəyirik və bu gün sülhü təbliğ edirikBu gün, 18:00Prezident: Pakistan dünyanın Ermənistanla diplomatik münasibətlər qurmayan azsaylı dövlətlərindən biridirBu gün, 17:58İlham Əliyev: Müharibənin ilk günündən Pakistan Azərbaycana həmrəylik və dəstək nümayiş etdirdiBu gün, 17:56


» O günlər\n20 İyun 2016 12:36\nXəbər 1480 dəfə oxunub\nQəribədir yaş ötdükcə keçən günləri daha da tez-tez xatırlayırsan. Xəyalların sirli-sehirli qanadında haralara yol açırsan. O günlərin şirin-şəkər xatirələri bizi çox uzaqlara aparır. Yeni-yetmə dövrümüzün nağıllı, al-əlvan rəngli dünyası qayğısız ömrümüzün naxışlarıydı. Uşaqlığımızın toy-büsatlı vaxtlarında adicə xoş söz, və ya ana-atamızın kiçik bir hədiyyəsi, ani qayğısı bizi xoşbəxt edərdi. Zərrə sevincimiz gözlərimizdə ümmana dönərdi. Sanki qarşımızda səadət dolu qapılar açılardı. Xoş keçən günlərimiz məhəbbətlə boynumuza sarmaşıb, bizimlə bərabər böyüyərdi. Sən demə atalı-analı, qardaş-bacılı günlərimiz ömrümüzün şahanə günləriymiş. Atamın zəhmiylə bərabər qənirsiz qayğısı, anamın həddən ziyadə təbiətinin yumşaqlığı, mehribanlığı bizləri necə də bəxtəvər edərdi. Qorxusuz, hürküsüzöz dünyamızın ağuşunda gözəlliklər içində böyüyərdik. Yaşadığımız iki otaq gözlərimizdə yarlı-yaraşıqlı, möhtəşəm bir saray idi. Evimizi, doğma ocağımızı çox sevərdik. Evimiz hər birimizin toxunulmaz qalası idi. Hər bucağı bizə əziz görünərdi. Mehriban, mələk üzlü anam hər birimizin nazını ayrı-ayrılıqda, min-bir həvəslə, şövqlə çəkərdi. Bizə həvəslə söylədiyi şirin-şəkər nağıllarına söz ola bilməzdi. Maraqla dinlədiyimiz nağıllar xoş niyyətlərdən, qəhrəmanlıqlarından, insanların bir-birinə dayaq olmalarından, bir sızlə əlçatmaz zirvələrdən danışardı. Bu gün ömrümün ahıl çağında o nağıllar üçün əziz anama minnətdaram. Sən demə anam bu yolla bizə tərbiyə, öyüt-nəsihət verərdi. Nə qədər bir-birimizə doğma, bağlı idik. Səadət dolu günlərimizin öz aləmi var idi. Ömrümüzün uşaqlıq çağları, qayğısız anları necə də ani olaraq ötüb keçdi. Hiss olunmadan.İndi isə, yaşımın dolğun çağında hər an o günlərin həsrətindəyəm. Hərdən elə olur ki, gözlərimi yumub, o günləri xatırlayıram. Əfsuslar olsunki, dadı-tamıyla fərqlənən o çağların bir də qayıtmayacağını bilirəm. Belə hallarda gücüm ancaq könlümdə qövr eyləyən kövrək şeirlərimə çatır.\nUşaqlığım yada düşür,\nYada düşür ballı tamı.\nAtam, anam, hamı, hamı.\nİki bacı, bir qardaşın\nƏylənərdik gur səsində.\nÖz dünyamız necə gözəl!\nQorxutmazdı bizi heç vaxt,\nNə davalar, nə də savaş.\nBənzədərdim hər bucağın,\nBir qaranquş yuvasına.\nKaş ogünlər qayıdaydı.\nSaçlarıma sığal çəkib,\nAnam məni oyadaydı.\nÖtüb keçdi xəyal kimi,\nHa səsləyəm, gələn deyil.\nO günlərin tamarzısı.\nKimsə bunu bilən deyil.


“Polad Alemdar” ata oldu\nKeçən il sürpriz bir şəkildə özündən 21 yaş kiçik Nagehan Kaşıkçı ilə nikah masasına oturan “Kurtlar vadisi” serialının “Polad”ı Necati Şaşmaz ata olub. Cütlük səhər saatlarında dünyaya gələn övladlarına Əli Nadir adını verib. Ana və körpənin sağlamlıq vəziyyətinin yaxşı olduğu bildirilib.\nSon zamanlar tez-tez davranışları ilə heyranları tərəfindən tənqid atəşinə tutulan Castin Biberin yenə narkotik maddə qəbul edərkən çəkilən şəkilləri sosial mediada yayılıb. Jurnalistlərin üzərinə hücum edən, meymununu almaq üçün kirayələdiyi təyyarənin pilotunu saatlarla gözlədən 19 yaşlı müğənni bir qadınla narkotik maddə qəbul edərkən görülüb. Xatırladaq ki, Castin Biber bundan əvvəl də eyni səbəbə görə heyranlarından üzr istəmişdi.\nCennifer Lopesin keçmiş həyat yoldaşı Mark Entoni gənc sevgilisi Xloyi Qrinlə İtaliyada istirahət edərkən görülüb. 45 yaşlı müğənni və xanımı gəzinti zamanı daim birlikdə şəkillər çəkdirib. Sevgililər əl-ələ Portofino küçələrində gəzib və bir restoranda yemək yeyiblər. Xatırladaq ki, Mark və 22 yaşlı Xloyinin münasibətləri bu ilin fevral ayında başlayıb.\nRusiyalı müğənni Viktoriya Dayneko yeni sevgilisini ictimaiyyətə təqdim edib. Bu, “Buz dövrü” yarışmasının iştirakçısı Aleksey Yaqudindir. Ulduz şəxsi bloqunda Alekseylə fotolarını paylaşaraq “Sevimli həmkarım” yazısını qeyd edib. Müğənninin heyranları bu münasibətlə Viktoriyanı təbrik edib və onları bir-birinə yaraşdırdıqlarını deyiblər.\n2976 - nəfər baxıb


2008.04.22-Xəzər dənizindəki Dərinsulu Günəşli yatağından neft hasilatına qrafik üzrə başlanır | Press relizlər | Xəbərlər | Xəzər\n2008.04.22-Xəzər dənizindəki Dərinsulu Günəşli yatağından neft hasilatına qrafik üzrə başlanır\nXəzər dənizindəki Dərinsulu Günəşli yatağından neft hasilatına qrafik üzrə başlanır\nAzərbaycan Beynəlxalq Əməliyyat Şirkətinin (ABƏŞ) operatoru olan BP bu gün Dərinsulu Günəşli (DSG) platforma kompleksindən neft hasilatına planlaşdırıldığı kimi başlandığını elan etdi. DSG kompleksinin işə salınması Xəzər dənizinin Azərbaycan sektorundakı Azəri-Çıraq-Günəşli (AÇG) yatağının tammiqyaslı işlənməsinin üçüncü fazasını başa çatdırır.\nAÇG üzrə iştirak payları: BP (operator – 34,1%), Şevron (10,2%), ARDNŞ (10%), İNPEKS (10%), StatoylHaydro (8,6%), EksonMobil (8%), TPAO (6,8%), Devon (5,6%), İTOÇU (3,9%), Hess (2,7%).\nDSG kompleksi Günəşli yatağının şərqində, suyun dərinliyinin 175 metr olduğu ərazidə yerləşir. Bu kompleks iki platformadan – qazma və hasilat platforması və ona körpü ilə birləşdirilmiş suvurma və qaz kompressor platformasından ibarətdir.\nPlatforma qazmasına başlanana qədər hasilat 2008-ci il ərzində digər öncə qazma quyuları istifadəyə verildikcə artacaq. Ən yüksək sabit hasilat dövründə DSG kompleksində hər gün təxminən 320.000 barel neft hasil olunacaq ki, bu da Çıraq-1, Şərqi Azəri, Qərbi Azəri və Mərkəzi Azəri daxil olmaqla ümumilikdə AÇG hasilatını gündəlik 1.000.000 bareldən yüksək səviyyəyə çatdıracaq.\nBP-nin Azərbaycandakı prezidenti Bill Şreyder dedi: “DSG kompleksinin işə salınması hamımızın fəxr edə biləcəyi bir nailiyyətdir. Bu nailiyyət AÇG yatağının işlənilməsi layihəsinin qrafikə uyğun həyata keçirilməsində əldə etdiyimiz yüksək göstəriciləri əks etdirir. Mən əksəriyyəti Azərbaycandan olan, bu kompleksin dayaq bloklarını və üst modullarını inşa etmiş minlərlə insana son üç ildə göstərdikləri fədakarlığa və sanballı iş icrasına görə təşəkkür etmək istərdim. Mən bu böyük nailiyyət münasibəti ilə eləcə də hökuməti, tərəfdaşlarımızı, işçiləri, bütün podratçıları və təchizatçıları təbrik etmək istərdim”.\nDSG kompleksi 48 quyu gövdəsinə malik bir qazma, texniki təchizat və yaşayış platformasından (QTTY) və bir texnoloji emal, qaz kompessoru, suvurma və texniki təchizat (TEKSTT) platformasından ibarətdir. Hasil edilən məhsul bu kompleksi Azəri yatağında yerləşən əvvəlcədən quraşdırılmış sualtı boru kəmərləri şəbəkəsinə birləşdirən 30 düymlük iki neft kəməri və 28 düymlük tək qaz kəməri ilə qurudakı Səngəçal terminalına nəql edilir. Bundan əlavə, AÇG layihəsinin qalan hissəsindən fərqli olaraq, DSG işlənməsində iki sualtı suvurma manifoldu, dörd suvurma təchizatı axın xətti və eləcə də müvafiq nəzarət kabelləri quraşdırılmışdır.\nDSG-dən gələn neft qurudakı Səngəçal terminalındakı iki yeni neft sabitləşdirici texnoloji emal aqreqatında texnoloji emal olunacaq. DSG-dən hasil olunan səmt qazının platformanın yanacaq ehtiyatları üçün istifadə edilən hissəsindən qalanı mövcud sualtı qaz kəməri vasitəsilə Səngəçal terminalına nəql ediləcək və buradan ölkə daxilində istifadə üçün Azəriqaz sisteminə təhvil veriləcək.\nAÇG üzrə hasilatın Pay Bölgüsü Sazişi (HPBS) 1994-cü ilin sentyabrında imzalanmışdır, Azəri-Çıraq-Günəşli müqavilə sahəsinin 30 illik işlənməsini nəzərdə tutur. Bu yataq bir neçə mərhələ üzrə işlənmişdir: İlkin Neft Layihəsinin (İNL) bir hissəsi olaraq Çıraqdan neft 1997-ci ildən hasil olunur. Bundan sonra Azəri Faza 1 Layihəsi gəlir – Mərkəzi Azəridən hasilata 2005-ci ilin əvvəlində başlanıb. Faza 2-yə 2006-cı ilin yanvarında hasilata başlayan Qərbi Azəri və hasilata 2006-cı ilin oktyabrında başlayan Şərqi Azəri daxil idi. AÇG yataqlarının işlənməsinin Faza 3 (Dərinsulu Günəşli) üzrə hasilata 2008-ci ilin aprelində başlamışdır.


2:1 yumurtanın ağına 1 limonun qabığını rəndələyin və krem konsistensiyasına gələnə qədər qarışdırın. Lazım olsa bir az daha limon qabığı rəndəsi qoya bilərsiniz. Hazırladığınız qarışığı duşdan bir saat əvvəl dərinizə masaj edərək sürtün.\nBir miqdar cökənin çiçək və yarpaqlarını əzin. Daha sonra süd və xiyar suyu əlavə edərək krem konsistensiyasına gələnə qədər yoğurun və yatmazdan əvvəl dərinizə sürün. Həftədə iki dəfə tətbiq edə bilərsiniz.\nParlaq Bir Dəriyə Sahib olmaq Üçün Maska 2: 2 ədəd turpu suda yaxşıca bişirib əzin. Əldə etdiyiniz sıyığa krem konsistensiyasına gələcək qədər bir az süd, bir az bal və bir az badam yağı əlavə edərək yaxşıca yoğurun. Bu kremi bütün bədəniniz və dəriniz üçün duşdan bir saat əvvəl istifadə edə bilərsiniz.\nTarix: 24.11.2014 / 10:23 Müəllif: Aziza Baxılıb: 43\tBölmə: Maraqli Melumatlar ve gozellik sirleri\nQaldi Quranla fala baxmaq Bagiwlamagin Yungulluyu istəməkdən İmam Əli əin Vilayəti Berni film 1996 MUMİYA Bextiyar Vahabzade Men Yandim Sen Isindin Deneleri spayka Kamran qlisin Isbal Iwin Mamed Ve Tofiq Dəmlənmiş QƏDƏRİ İNKAR EDƏNLƏRə rəddiyyə Bəyə dedim a bəy hekayəparodiya Xroniki pielosistit Cinsi yolla keçən infeksiyalar Yuxunun Yuxuda Duz görmək Postprosessor men dovlet bascisi olsaydim Yetkinlik Çağı ve Qadın Cinselliyi Sevmeyen Ağzını Penis Ağrısı Ve Şişmesi Ramal qeseng qeseng eseb dermanlari Əl-Əziz Sevseydin Qadınların yeni trendi Kəpənək və qalstuk Döymə tattoo peyda Sevgi Bayatilari YAZMA QadınSadəcə hiss etməyin yetər Yuxuda Qara mebel görmək seks Hekayələri istəyirsən Biz Deyirik İslama Qarşı Düşmənçilik Edənlər Kimlərdir Ayaq dabanlarına qulluq 2 Kadin Bir Adam Molla Qurbanlı Qulamhüseyn Beqdeli Çoxterefli intellekt multiple intelligence bülbülü


Meyvə tumlarını uşaqların ağzına özümüz üfürürük - MÜSAHİBƏ+VİDEO -\nMeyvə tumlarını uşaqların ağzına özümüz üfürürük – MÜSAHİBƏ+VİDEO\n03 Yanvar 2019 16:05 Turkustan.info\nTurkustan.info Oxu.Az-a istinadən vaxtilə “çöpçü” kimi xidmət göstərən K.T (ad şərtidir) ilə müsahibəni təqdim edir:\n– Neçə il bu peşə ilə məşğul olmusunuz?\n– 40 ildən çox.\n– İnsanları özünüzə necə inandırırdınız?\n– Bu işdə birinci psixoloji faktor kömək edir. İnsanlar köhnə adətlərə və qohum-əqrabanın, qonum-qonşunun məsləhətinə daha tez inanır. “Mənim uşağımda çöp vardı, bu xanım sağaltdı” desələr, siz də həmin an inanıb gələrsiniz.\n– Həkimlərin cərrahi üsullarla, xüsusi cihazlarla təsbit etdiyi qalıqları siz bir an içərisində necə müəyyən edə bilirsiniz?\n– Uşaqların üzünə baxanda bilmək olur ki, onda çöp var. Valideyn uşağını bizim yanımıza gətirəndə qızdırması olur, özünü halsız hiss edir. Yaşından asılı olaraq, dayanmadan ağlayanlar da olur. Ən çox azyaşlı uşaqlarda çöp qalır. Çöp deyəndə isə qida qalığı, oyuncaq qırığı, kibrit çöpü, düymə, meyvə çəyirdəyini nəzərdə tuturam. Əslində, burada qeyri-adi bir şey yoxdur. Amma bu işin fırıldaq tərəfi də az deyil.\n– Bəs dediyiniz fırıldaq nədir?\n– “Çöpçü”lər mövsümə uyğun işləyir. Məsələn, yayda gilas, alça, qışda günəbaxan tumunun qabığı, adi bir kağız çıxarırıq. İnsanlar uşaqları gətirir. Biz onlara baxırıq. Boğazına əlimizlə baxırmış kimi edirik. Sonra valideynlə danışa-danışa, uşağı oynada-oynada söz alırıq. Daha sonra bir anda uşağın ağzına üfürüb həmin o çöpü çıxarırıq.\n– Başa düşmədim. Bunun fırıldaq dediyiniz hissəsi hansıdır?\n– Qəbul edirəm ki, reflektiv boğulma yaratmaqla ani olaraq qırtlaq-udlaq nahiyyəsində qalan yad cismi çıxarmaq olur. Tibdə çöpün adı boğazın armudvari cibinə düşmüş yad cisimdir. Lakin fərq budur ki, o cismi oradan lor cərrahlar çıxarır, “çöpçü”lər yox. Valideynlər uşaqla göstərilən yerə keçib, hazırlaşana qədər biz də əllərimizi yuyub, “hazırlaşırıq”. Bax, həmin an mövsümə uyğun olaraq dilimizin altına vəziyyətə uyğun olaraq meyvə çəyirdəyi, düymə, kağız, salfet və s. qoyuruq.\n– Valideyn sizin bu etdiklərinizi görmür?\n– Belə deyim sizə, illüziyaçının manevrlərini görə bilən neçə nəfər var? İnsanların ani diqqətsizliyi nəticəsində illüziyaçılar necə cəld hərəkət edirsə, biz də elə.\n– Vaxtilə özünüz də bu işi görmüsünüz. Əgər faydası yoxdursa, insanlar nə üçün sizin yanınıza gəlirdi?\n– Bayaq dediyim kimi, psixoloji. İnsanlar bir-birinin tövsiyəsinə həkimlərdən çox inanır. Vaxtilə mən öz uşaqlarımı da aparırdım. Sonra qaynanam bunu mənə peşə kimi öyrədəndə bildim ki, məsələnin əsli necə olur.\n– Axı uşaqların qızdırması düşür. Valideynlər uşaqların rahatlaşdığını deyir. Bunu necə izah edirsiniz?\n– Yəqin ki, siz də bilirsiniz ki, vaxtilə nənələrimiz uşaqlar xəstələnəndə, boğazları ağrıyanda yodla, spirtlə boğazı silirdilər. Binti barmağa dolayıb, yodlu suya batırıb boğazı yüngülcə siləndə qızartı, irinli proses varsa, partlayırdı. Beləcə, qızdırma düşürdü. Eyni şeydir. Boğazı basanda əgər orada irinli proses varsa, partlayır, qusanda da sürtüb boğazı təmizləyir və qızdırma düşür. Daha sonra qaynanmış su ilə uşağın boğazın yuyandan sonra heç nə qalmır.\n– Boğazda çöp yerini bağlamaq olurmu?\n– Xeyr, belə bir anlayış yoxdur. Bəzən deyirlər ki, apardıq çöpçüyə, “Quran”dan hansısa ayəni oxudu, uşağın boğazında çöp yeri bağlandı. Belə bir şey yoxdur.\n– Oxucuların ağlında “bəlkə” ilə başlayan suallar qalmasın deyə soruşmaq istəyirəm. Elə insanlar var ki, bu “çöp yeri bağlama” prosesindən sonra uşaqlarında çöp qalmadığını deyirlər. Bunu nə ilə izah edirsiniz?\n– Baxın, hər yaşda insanların boğazında çöp qala bilər. Xüsusilə uşaqlar olsa da, 70 yaşlı insanın boğazında da çöp qalır. Amma onlar müraciət etmir. Ona görə ki, uşaqların boğazındakı boşluqlar bir az dərin olur. Ümumiyyətlə, həmin nahiyələrdə qida qalıqlarının qalmasının əsas səbəbini elm də sübut edə bilməyib. Özüm də bu barədə maraqlanmışam, lakin səbəbini öyrənə bilməmişəm. Uşaqlarda müəyyən yaşdan sonra artıq nisbətən normal qidalanmağa başladıqca həmin dəliklər genişlənir və dərinliyi itir. Bu səbəbdən də daha çöp problemi yaşamırlar.\n– Onda belə çıxır ki, çöp qalması doğrudur?\n– Boğazda qida qırıntısının qalması mümkündür. Amma bunu qusmaqla belə çıxarmaq olar. Ona görə 20-30 manatdan keçməyə ehtiyac yoxdur.\n– Heç olub ki, uşağın boğazından çıxardığınızla valideynlər razılaşmasın?\n– Bəli, olub. Bir dəfə alça çəyirdəyi çıxardığımı dedim. Ana razılaşdı, amma ata razılaşmadı. İsrarla dedi ki, bizim evdə son vaxtlar alça olmayıb ki, uşaq bunu yesin. Amma belə anda dil-ağız etməklə işin içərisindən çıxmaq olur.\n– Ümumiyyətlə, bayaq dediniz dilimin altına mövsümə uyğun meyvə çəyirdəyi qoyuram. Həmin an onu necə tapırsınız?\n– (gülür) Bir gün bunları deyəcəyim ağlıma gəlməzdi. Qayınanamdan öyrənmişdim. Evimizdə həmişə su ilə dolu ağzı bağlı bankalar olurdu. O, həmin meyvə çəyirdəklərini suyun içərisində saxlayırdı. Elə ondan qalmışdı. Mövsümü gəldikcə, həmin qaba çəyirdəklər yığırdı. Başqa bir bankada qarışıq kiçik düymələr, meyvə çöpləri saxlayırdı. Ayrıca qaynanmış ət saxlayırdıq. Həmin an vəziyyətə uyğun olaraq onlardan götürürdük.\n– Başqa nə xidmətlər göstərmisiniz?\n– Kürək basması dediyimiz ağrı götürmə üsulu var. Qabırğaların arasını basırdım, kürəyində ağrısı olan adam sakitləşirdi. İnsan bədənində xüsusi nöqtələr var. Onu bilmək çətin deyil. Burada heç bir yalan-dolan yoxdur. Savadsız olsaq da, bu məlumatların qeyd olunduğu xüsusi kitab var. Onu almışdım. Bədəndə ağrıkəsici, sakitləşdirici nöqtələrin yerini öyrənmişdim. Bu, artıq yalan deyil, elmi izahı olan bir məsələdir.\nAzərbaycanda ər-arvad intihar etdi\nTürk oğlan azərbaycanlı sevgilisini vəhşicəsinə öldürdü – Əyləndikdən sonra 55 bıçaq\n08 May 2021 15:28\nAlimpaşa Məmmədovdan şəhid anasına TƏKLİF – “Gəl səni ərə verim” – VİDEO